Wanita Ni Kongsi Kisah Andai Pasangan Dijemput Ilahi & Ni Perlu Buat Agar Yang Ditinggalkan Tidak Sengsara!

Apa yang terjadi dalam hidup ini, biasanya banyak perkara berlaku di luar jangkaan kita. Umpamanya bila diuji pasangan sudah tiada disisi. Pasti tidak mungkin kita menggambarkan bagaimana harus kita tempuhi detik itu. Namun apa yang pasti, mahu atau tidak kehidupan ini harus diteruskan.

Kita juga biasa membaca kisah-kisah sedih dan kepayahan si isteri bila terjadianya kematian suami. Namun jika tidak mahu perkara yang sama menimpa diri kita dan anak-anak, apa kata persiapkan diri. Hal ini dikongsikan oleh puan Marliya untuk sama-sama kita renungkan.

MUJURLAH KITA

Kita takut ya?

Takut andai ditimpa kematian pasangan, nasib diri dan anak-anak bagaimana? Begitulah pemikiran mak-mak dan cabaran yang mungkin tiba pada mana-mana wanita.

Cabaran terbesar adalah sebab kita tidak tahu sama ada ipar duai atau keluarga mertua sanggup mengutamakan kepentingan anak-anak kita atau kepentingan diri mereka semata-mata. Kita tidak tahu malah tak perlu ambil tahu sebenarnya.

Yang kita perlu tahu untuk buat segera cuma memastikan kita punya tempat tinggal sendiri, harta sendiri dan menjana kewangan sendiri.

Sekarang kita baca kisah rakan kita. Esok-esok mungkin rakan baca kisah sedih kita pula.

Cuma kita harap bila rakan baca kisah kita mereka akan cakap :

1 – Mujurlah isterinya ada rumah 100% nama sendiri. Jika sebuah bagus, jika melebihi tiga sangatlah bagus.

2 – Mujurlah suaminya sebelum mati beli takaful hibah pada isteri. Setidak-tidaknya pampasan ini sangat cepat di bayar tak sampai sebulan. Lepas lah kos pendidikan anak-anak hingga ke universiti.

3 –Mujurlah suami orang lain hadiahkan percutian mewah, suami dia hadiahkan 50 gram emas setiap tahun. Setidak-tidaknya lepas 10 tahun dah ada setengah kilogram emas jika sesak untuk dipajak gadai.

4 – Mujurlah isteri boleh pandu kereta, menjana pendapatan bulanan dan berdikari. Tak adalah anak-anak terabai diri sendiri.

5 – Mujurlah isteri itu tak ada langsung hutang jahat. Setidak-tidaknya pendapatan bulanan sedia ada cukup untuk menampung belanja bulanan diri dan anak-anak lepas suami tiada.

6 – Mujurlah isteri walaupun lembut tetapi tegas. Mampu naik turun pejabat dan mahkamah mendapatkan hak diri dan anak-anak.

Ya… suatu hari nanti rakan mungkin cakap hal kita. Semoga rakan memberikan kita ungkapan seperti di atas. MUJURLAH KITA itu ini, begitu begini. Insya’allah…

Dan andai kita ditakdirkan sehidup semati dengan pasangan, hargailah setiap detik. Jangan biarkan ianya berlalu tanpa diisi dengan saat-saat yang membahagiakan sentiasa.


Tak Cukup Duit Dan Makan, Itulah Dugaan Perkahwinan. Pasangan Kena Saling Melengkapi Jika Nak Bahagia.

Apabila bergelar suami isteri tentunya akan melalui kesukaran ketika hidup bersama. Waktu ini, susah senang bersama pasangan memang menduga diri.

Menerusi facebook Muhammad Yusoff, berkongsi bahawa, kehidupan alam rumahtangga ada pelbagai dugaan. Yang menentukan kebahagian adalah pasangan itu sendiri yang saling menghargai dan melengkapi antara satu sama lain.

IKUTI PERKONGSIANNYA

Jarang saya menulis pagi-pagi. Saje saya nak terbalikkan masa, cerita sikit kenangan lalu mengusik jiwa saya, 11 tahun lepas. Panjang sikit tapi harap sudilah baca ye.

Masa tu saya baru kerja. Pengangkutan yang saya ada hanyalah sebuah motor. Yelah, baru kerja. Masa mula-mula kerja gaji pun takde lagi. Tapi masa tu saya dah kahwin dah. Kahwin muda. Bini baru habis belajar masa tu. Saya pulak baru posting.

KEHIDUPAN SEDERHANA

Masa tu saya ditakdirkan posting di Pasir Gudang. Kampung saya di Batu Pahat. Jauh jugak Batu Pahat ke Pasir Gudang. Kalau naik motor 3 jam. Saya masih ingat awal-awal tu hari-hari saya naik motor wave ulang alik Pasir Gudang ke Batu Pahat, Batu Pahat ke Pasir Gudang sebab nak jumpa bini.

Ada satu peristiwa tu saya tak boleh lupa. Pagi tu saya bawak bini ke Pasir Gudang. Kami bangun awal. 4.00 pagi. Bertolak daripada Batu Pahat ke Pasir Gudang. Lalu jalan kampung pagi-pagi. Sejuknya bukan main. Yelah, naik motor. Time embun pagi membasahi bumi. Sebenarnya masa tu sekolah saya ada program. Saje saya bawak bini sebab dia nak tengok sekolah saya. Kebetulan dia pun dah nak posting bulan seterusnya.

Habis program, saya dan bini bertolak balik. Dan time tu terjadilah satu peristiwa yang saya takkan saya lupa sampai bila-bila sepanjang hayat saya.

Boleh pulak motor saya pancit tengah highway. Adoi. Tengah-tengah highway ni nak menapak ke susur keluar highway jauh jugak. Adalah dalam sepuluh kilometer. Nak tahan kereta pun, mana ada kereta nak berhenti.

Jauh jugak kami berjalan. Saya tolak motor yang tayarnya kempis takde angin.

PENGORBANAN

Kesian saya tengok bini saya. Berpeluh-peluh dia. Dahlah kena bangun pagi-pagi. Tak cukup tidur, lepas tu kena menapak jauh pulak tu.

Saya lupa hari tu adalah hari jadi bini saya. Saya sedih sebab hari jadi bini jadi macam ni pulak. Saya ingat nak bawak dia makan soto special dekat rumah saya tapi apakan daya, jadi macam ni pulak.

Saya doa dalam hati biarlah ada yang menolong saat genting ni dan ajaibnya Alhamdulillah kebetulan ada lori yang jaga maintainance highway lalu dan dorang pelawa kami naik lori dorang sampai ke kedai baiki motor.

Masa tu seingat saya duit dalam poket adalah RM50 sebab tak dapat gaji lagi time tu.

Tokey motor suruh saya tukar tayar sebab dah teruk. Saya kata duit takde lagi ni. Saya kata tampal dulu lah tokey. Saya tawakal je masa tu. Fuh, dalam hati berdebar betul sebab jauh lagi nak sampai kampung. Saya cuma berdoa supaya Tuhan permudahkan perjalanan saya dan isteri.

Sebelum bertolak saya singgah kedai, beli roti Gardiner coklat. Saya kata kat isteri, saya nak beli kek coklat tapi saya tak mampu masa tu. Nak nangis rasa. Isteri senyum je. Allah, rasa malu jugak pada isteri masa tu. Rasa apalah lekeh sangat saya masa tu.

Alhamdulillah kami sampai jugak kat kampung saya. Saya bawak pelan-pelan. Slow and steady, janji sampai. Malam baru saya sampai kampung. Sampai-sampai terus mandi, solat, letak kepala terus hanyut lena kepenatan.

SUSAH AWAL PERKAHWINAN

Saya rasa ramai suami dan isteri pernah rasa susah masa awal-awal kawin kecualilah kalau depa asal kluster kayangan. Dan pastinya, momen-momen sedih ni dia akan bermain dalam minda kita sampai bila-bila. Rasa nak menangis pun ada bila dikenang.

Suami ada masa cuba ingat kenangan susah bersama isteri. Kenangan naik motor sama-sama lepas tu basah kena hujan. Kenangan hari-hari makan telur dengan kicap. Kenangan tidur atas toto sebab tak mampu nak beli tilam. Kenangan tampal surat khabar kat tingkap sebab tak mampu beli langsir. Kenangan rumah kosong saujana mata memandang sebab belum mampu beli perabut. Kenangan makan kongsi sorang sikit sebab nak jimat makanan.

CARA ERATKAN HUBUNGAN

Pada saya semua kenangan ni mendewasakan kita suami dan isteri. Dan, ia mengeratkan lagi hubungan kita. Ia juga akan menjadikan kita kuat fizikal dan mental.

Tiada pasangan suami isteri yang tak pernah rasa susah selepas mereka berkahwin. Dugaan tak cukup duit, tak cukup makan memang akan berlaku. Ia adalah satu proses perjalanan dalam perkahwinan yang perlu suami dan isteri lalui.

Apa yang penting ialah suami dan isteri itu sabar, redha, setia dan hargailah pasangan masing-masing walaupun apapun yang terjadi. Susah ke senang ke tetap bersama.

Sebab tu sekarang ni dengan keadaan ekonomi yang dah agak stabil(Alhamdulillah), saya cuba yang terbaik untuk bahagiakan isteri saya. Cukupkan apa yang tak cukup. Lengkap kan apa yang tak lengkap. Belikan apa yang isteri idam-idamkan yang saya tak mampu belikan waktu kami susah dulu. Saya cuba jadi suami terbaik walaupun saya bukanlah yang terbaik.

PERINGATAN BERSAMA

Suami-suami kena ingat walau apapun yang terjadi,:

Teruskanlah bercinta. Jangan berhenti bercinta sampai syurga.

Berkongsilah. Jangan kedekut dan berkira dengan pasangan.

Jadilah pendengar yang baik. Suami dengar suara hati isteri. Isteri dengar suara hati suami.

Belajarlah saling lengkap melengkapi antara satu sama lain. Suami lengkapkan isteri. Isteri lengkapkan suami.

Para suami, hargailah isterimu. Bahagiakanlah isterimu.

Perempuan yang ada masa kita susah inilah yang sepatutnya bersama kita ketika kita senang. Jangan, please, bila kita dah senang, kita dah ada harta, kita tinggalkan mereka sewenang-wenangnya sebab kejar yang kedua, yang ketiga yang keempat yang datang cuci kaki bila suami dah senang.

Sekali lagi saya menyeru buat diri saya, Muhammad Yusof dan semua suami, hargailah isteri kita, hargailah isteri kita, hargailah isteri kita, hargailah isteri kita, hargailah isteri kita, hargailah isteri kita, hargailah isteri kita, hargailah isteri kita, hargailah isteri kita, hargailah isteri kita, hargailah isteri kita, hargailah isteri kita dan hargailah isteri kita.

Diakhirnya, matlamat hakiki kita sebagai suami ialah kita kalau boleh nak pimpin tangan isteri bersama untuk masuk ke dalam Syurga, kan? Semoga dengan keberkatan kita jaga isteri, isteri jaga kita, kita akan sama-sama menjejakkan kaki kita ke Syurga dan kekal bahagia di dalamnya ❤

Apa-apapun doakanlah saya dan isteri dipanjangkan umur dan dimurahkan rezeki dunia dan akhirat ya?

p/s: tak perlu tag suami sebab bukan suami baca pun, tapi sudikanlah share ye semoga ada manfaatnya buat kita sekeluarga.

Tentang gelang emas jangan risau, janji tetap janji, demi namanya isteri, lautan api pun saya akan renangi, setakat lautan Habib Jewel, Insyaallah saya akan redahi .


Derita Ibu Berstatus PUI. Sudah Lah Dibedah, Masuk Bilik Isolasi Seorang Diri & Terpisah Dengan Bayi. Doktor Ni Kongsi Cerita!

Seribu satu kisah dikongsikan sejak negara dilanda Wabak Covid-19. Kebanyakannya di hospital yang membabitkan petugas barisan hadapan yang cukup menyentuh hati.

Sebak, sedih dan simpati. Itu yang boleh diungkapkan namun ia terpaksa dilakukan demi keselamatan kedua-duanya. Semoga ibu dan anak ini akan kembali bersatu segera.

“Anak saya macam mana doktor?”

”Saya nak tengok anak saya,” rayu ibu tu.

Kami tunjukkan bayi tu sekejap sebelum terus dimasukkan dalam inkubator dan ditolak pantas keluar dari bilik pembedahan.

Petang tu saya dihubungi oleh doktor pakar saya.

“Redza, kita ada seorang ibu 29 tahun mengandung bayi 40 minggu.

Pasukan O&G nak caesar petang ni juga sebab ibu ni ialah PUI (Person Under Investigation) untuk Covid-19.

Kes ni kes besar. Saya nak you standby dalam bilik pembedahan.”

Ibu muda ni dah 5 hari demam dan batuk. Jiran sebelah rumah dia pula positif Covid-19.

Jujurnya, saya tak rasa risau. Doktor pakar saya hari tu pun tenang saja.

Pusat saringan Covid-19 dan tempat pembedahan untuk ibu bersalin sengaja diletak jauh dari blok utama hospital. Biar jauh dari orang ramai dan staf kesihatan yang tak berkaitan.

Sambil saya berjalan kaki ke sana, saya ingat semula setiap langkah yang perlu dibuat. Dah berhari-hari kami berlatih untuk terima kes yang serius begini.

Dan sebenarnya, ini kali pertama pasukan doktor O&G akan buat pembedahan pada ibu yang berstatus PUI.

Saya sebagai doktor kanak-kanak pula bersedia untuk sebarang kemungkinan bila bayi tu keluar nanti. Dah rezeki saya.

Di bilik pembedahan, pasukan pakar bedah O&G, pasukan pakar bius dan pasukan pakar kanak-kanak sampai serentak.

Sampaikan ketua jabatan pun sama turun padang.

Saya saksikan sendiri hampir 20 orang staf masuk ke ruang pembedahan. Betapa teraturnya keadaan tu.

Masing-masing sibuk memakai pakaian penuh PPE. Staf semua saling membantu supaya proses berjalan pantas.

Bilik bedah tu sebenarnya bilik bedah untuk kes-kes kecil tapi dinaiktaraf supaya pembedahan untuk ibu PUI atau positif Covid-19 boleh dibuat.

Bila ibu tu sampai, sayu hati saya. Sudahlah tengah sakit, kena pakai mask N95 pula.

Dalam diam saya doakan moga ibu ni terus kuat.

Syukur Alhamdulillah, pembedahan berjalan lancar dan bayi yang keluar tu terus menangis elok.

“Puan, kami bawa anak ke wad bayi dulu.”

2 ambulans di luar dah bersedia. Satu untuk bayi. Satu lagi untuk ibu.

Transmisi jangkitan Covid-19 dari ibu yang mengandung pada bayi sangat rendah, tapi kami tak nak ambil risiko tu.

Berat juga hati nak pisahkan ibu dan anak tapi itulah yang terbaik buat masa tu.

Biarlah kami yang jaga bayi tu sementara ibunya dihantar semula ke bilik isolasi.

Deritanya menjadi ibu berstatus PUI ni, hanya Allah yang tahu. Sudah lah dibedah, kemudian masuk pula ke bilik isolasi seorang diri.

Tak ada tangan suami yang mengenggam tangan isteri. Yang ada hanyalah sebuah kesunyian.

Saya dan staf kesihatan lain hanya buat apa yang kami mampu. Yang lain, saya serahkan pada Allah.

Moga kalian sama-sama doakan kesihatan ibu dan anak ni.

Boleh follow saya Redza Zainol, dan set See First supaya tak tertinggal kisah lebih menarik yang saya kongsikan dan boleh dijadikan teladan bersama.


“24 Tahun Guna Contact Lens Beri Kesan Pada Kornea Mata.” Lisa Surihani Kongsi Cerita Jalani Rawatan Lasik!

“Untuk yang tidak tahu, Lisa nak buat Flapless pada hari tersebut tapi nak dijadikan cerita, Lisa perlu tangguhkan pembedahan tersebut. Nak tahu sebab apa?
“Sebab… Penggunaan ‘contact lens’ bertahun- tahun ni (24 tahun guys) dah memberi kesan kepada struktur kornea Lisa!
Terdahulu, Lisa pernah memberitahu dia menggunakan kanta lekap sejak berusia sembilan tahun untuk penglihatan lebih jelas.

“Tapi… Alhamdulillah Lisa berjaya juga melalui pembedahan Flapless setelah menjalani sesi terapi mata yang membantu struktur kornea Lisa kembali normal!” tulisnya menerusi kapsyen di dalam instagram sambil memuat naik sekeping gambar.


Praktis 7 Cara Bijak Ini Jika Mahu Jimatkan Bil Elektrik Setiap Bulan Walaupun Guna Aircond, . Ibu-Ibu Patut Cuba !

Cuaca panas yang berterusan menjadikan penyaman udara atau ‘air conditioner’ bagaikan suatu ‘keperluan’ pada pada kediaman masa kini.

Namun cara penggunaan penyaman udara yang tidak bijak boleh menyumbang kepada pembaziran elektrik sekaligus meningkatkan bayaran bil setiap bulan.

Agar tidak pening kepala melihat bil elektrik setiap bulan, berikut adalah langkah bijak yang perlu dilakukan jika anda menggunakan penyaman udara di rumah.

1. Tutup Suis Utama

Tutup suis utama setiap kali menutup suis aircond. Tabiat menutup suis utama nampak seperti tiada beza tetapi tahukah anda bahawa dengan melakukan ini, anda telah jimat 10% dari jumlah penggunaan elektrik di rumah!

Walaupun anda telah menutup penghawa dingin menggunakan alat kawalan jauh tetapi tidak menutup suis utama, tenaga untuk siap sedia masih lagi menggunakan elektrik tanpa anda sedari.

2. Set Masa

Gunakan pemasa (mod tidur) untuk menutup penghawa dingin anda secara automatik selepas beberapa jam apabila bilik telah sejuk atau selepas kita tidur. Anda boleh ON untuk satu atau dua jam kemudian tutup secara automatik dan gunakan kipas.

Tengah malam lebih sejuk, jadi anda tidak perlu menggunakan penyaman udara. Ketika kita tidur, suhu badan kita sebenarnya akan menurun dan pada masa tersebut, kita tidak perlukan persekitaran yang sejuk. Penyaman udara lebih diperlukan untuk memberi keselesaan ketika kita hendak tidur.

3. Tetapan Suhu

Set penyaman udara pada mode ‘Dry’.Tetapkan suhu pada 24°C atau lebih. 24°C ialah suhu yang selesa. Untuk makluman, kompresor penyaman udara akan menggunakan tenaga elektrik yang banyak apabila bekerja untuk menyejukkan udara di bawah suhu 24°C.

Apabila anda tetapkan pada suhu 24°C, kompressor akan berhenti apabila telah suhu bilik telah mencapai suhu tersebut dan akan berfungsi kembali ketika suhu bilik lebih panas. Anda jimat elektrik bila kompressor tidak digunakan. Dalam kata lain, semakin rendah tetapan suhu, semakin tinggi penggunaan elektrik.

Elakkan daripada melaraskan suhu penyaman udara di tahap terendah, iaitu 16 atau 18 darjah celcius. Sebolehnya selaraskan ia sekitar 23-25 darjah celcius sahaja mengikut keperluan. Setiap 1 darjah celcius penurunan suhu telah meningkatkan 10% penggunaan elektrik anda.

4. Gunakan Kipas

Gunakan penyaman udara bersama kipas. Buka kipas dan pintu/tingkap untuk mengeluarkan udara panas dari dalam bilik kemudian barulah gunakan penyaman udara (pastikan untuk menutup pintu dan tingkap terlebih dahulu).

5. Bersihkan Atau Tukar Penapis Penyaman Udara Setiap Bulan

Menyelenggara sistem penghawa dingin anda adalah kritikal dalam memastikan ia berfungsi dengan baik. Sistem yang tidak diselenggara dengan baik menggunakan 10 hingga 30 peratus lebih tenaga dan jangka hayat lebih pendek.

Penapis udara yang kotor mengurangkan keberkesanan unit anda, menggunakan elektrik lebih banyak dan kos yang lebih tinggi.

6. Jadualkan Penyelenggaraan Tetap Untuk Penyaman Udara Anda

Servis unit penyaman udara anda jika ia meniupkan udara panas. Anda perlukan penyaman udara untuk udara yang sejuk, bukan peniup udara panas. Jika ia tidak berfungsi dengan baik, ia tidak menjimatkan kos. Anda masih membayar bil elektrik tetapi tidak dapat apa yang anda bayar.

7. Beli penyaman udara yang ada logo Energy Star

Tukar penyaman udara yang lebih 10 tahun, kerana penyaman udara yang terlebih usia tidak lagi beroperasi dengan elok. Dengan kata lain, elektrik guna banyak, tapi bilik tak sejuk pun!

Beli penyaman udara yang memiliki logo Energy Star, logo ini menunjukkan barang elektrik tersebut lebih menjimatkan dan lebih cekap dalam penggunaan elektrik.

Jadilah pengguna yang bijak!


Bawang Putih Siri Makanan Anti Kanser. Ketahui Apa Perlu Dibuat Untuk Dapatkan Khasiatnya!

Pendedahan daripada pakar saintis ini diharap dapat memberi penjelasan yang sebaiknya agar kita dapat manfaatnya khasiat ramuan yang biasa kita gunakan dalam masakan.

Ini perkongsian penuhnya.

SIRI MAKANAN ANTIKANSER

A. BAWANG PUTIH – Khasiat Berbeza Mengikut Cara Penyediaan

1. Bawang putih telah lama digunakan untuk merawat pelbagai penyakit. Bahan berkhasiat dalam bawang putih dipanggil ALLICIN dan AJOENE

2. ALLICIN mempunyai sifat ANTIKANSER YANG KUAT khususnya antikanser PAYUDARA, PROSTAT, USUS BESAR, KULIT, RAHIM, PUNDI KENCING dan PARU-PARU

3. Selain dari itu, ia membantu masalah radang, bertindak sebagai antikulat dan menghalang jangkitan bakteria. Justeru, minumlah air bawang putih jika kita demam, batuk atau sakit tekak

4. ALLICIN akan terbentuk jika bawang putih diketuk. Caranya adalah dengan mengetuk 2 ulas bawang putih, biarkan selama 10 minit, ditambah madu, air suam dan seterusnya diminum

5. Jika bawang putih diketuk (dibiarkan selama 10 minit) dan ditambah minyak zaitun. Bahan yang terbentuk adalah AJOENE. Bahan ini merencatkan pertumbuhan sel kanser khususnya kanser darah (LEUKEMIA).

6. Jika bawang putih dipanaskan selama 1 minit dalam mikrowave @ 45 minit dalam oven. Bawang putih akan hilang keupayaan untuk bertindak sebagai antikanser.

7. Bahan berkhasiat ALLICIN juga akan hilang sehingga 22% jika disimpan selama 180 hari dalam petisejuk dan akan hilang sehingga 99% jika bawang putih digoreng

Rujukan:
a. Kooti et al. (2017). J Evid Based Complementary Altern Med. 22(4): 982–995.
b. Prati et al. (2014). Food Sci. Technol, Campinas, 34(3): 623-628


‘Air Mata Lepas 7 Bulan.” Ayah Menyamar “Orang Aircond” Tapi Ini Yang Berlaku Bila Anak Dapat Cam. Sebaknya!

Berjauhan dengan orang yang disayangi ‘sakitnya’ hanya Tuhan yang tahu. Seksanya menanti dalam tempoh yang lama tak siapa mampu merasainya. Benarlah ungkapan penantian itu satu penyeksaan.

Air mata after 7 months.
Menyamar sebagai “orang aircond”. Tetapi anak2 tetap ada instinct bahawa itulah papa mereka.
Surprise yang Mass dan suami dah plan since dapat berita suami Mass dapat approval untuk balik akhirnya menjadi.
Saat yang kami tunggu. Allah makbulkan doa2 kami dan semua ahli keluarga serta sahabat semua. Alhamdulillah. Terima kasih semua
Memang bukan senang sepanjang tempoh berjauhan selama hampir 7bulan terpisah. Satu tempoh yang kami tidak pernah jangka. Terlalu banyak airmata yang jatuh. Tapi, semua ni ketentuan Allah. Seribu satu hikmah untuk kami.

Allah pinjamkan 14hari untuk kita bersama. Sabtu depan, kita terpaksa berpisah semula. Setiap kali pandang suami, seakan tak percaya yang dia ada disisi. Anak2 juga memang akan melekat dengan papa. Melepaskan kerinduan mereka. Akan bercerita moment2 penting sepanjang ketiadaan papa disisi.
Kami doakan sesiapa sahaja yang terpisah kerana virus ini, Allah akan satukan kamu semua dengan segera.

Semoga virus ni Allah angkat dan hapuskan dari bumi dengan segera.
Doakan kami kuat untuk hadapi saat perpisahan minggu depan.


Makan Nasi Tapi Tetap Kurus, Ini Rupanya Rahsia Langsing Orang Jepun.

Jika Orang Korea terkenal dengan kulit putih, Orang Jepun juga begitu, tetapi ada lagi satu keistimewaan mereka. Bertubuh langsing. Jarang kita jumpa dengan Orang Jepun yang gemuk.

Walaupun pemakanan mereka ia tidak jauh berbeza dengan orang Asia lain, bahkan mereka tetap makan nasi seperti kita tapi rupa-rupanya rutin ini bantu mereka terutama kaum wanita untuk kekal langsing. Jom sama-sama semak:

1. Hanya ikan, soya,nasi, sayur dan buah
Jika anda ke restoran Jepun, anda akan melihat sebahagian besar makanannya hanya ikan bakar, sedikit nasi, sayuran direbus, semangkuk sup miso, dan teh hijau serta buah-buahan untuk pencuci mulut.

2. Makan Masakan Di Rumah

Orang Jepun suka menikmati makanan yang dimasak di rumah setiap hari. Kebiasaannya mereka tidak makan makanan yang sudah siap diproses atau makanan segera. Mereka akan memasak makanan mereka sendiri. Mereka makan makanan yang ringkas seperti ikan, beras dan sayur-sayuran, sup dan buah-buahan.

Jepun menggunakan hampir 10 peratus daripada ikan di dunia, walaupun mereka terdiri daripada kira-kira 2 peratus daripada penduduk dunia. Itu adalah 150 pound seorang setiap tahun, berbanding purata dunia sebanyak 35 pound. Tambahan pula dos harian ini mengandungi asid lemak omega-3 seterusnya menjelaskan mengapa mereka mempunyai jangka hayat yang panjang dan sihat. Kebanyakan orang biasanya kembali ke berat badan ideal mereka apabila mereka mula memasak makanan mereka sendiri dengan makanan tempatan yang segar tidak kira diet jenis apa sekalipun.

3. Kuantiti kecil

Makanan yang disajikan di restoran Jepun hanya dalam mangkuk atau piring kecil. Ini merupakan kebiasaan mereka makan, ambil dalam kuantiti yang sedikit. Mereka juga mementingkan adab ketika makan dan menghidang antaranya:

4. Cara memasak
Orang Jepun tahu makanan sihat hanya melalui proses kukus, memanggang, menumis atau menggoreng dalam tempoh yang sekejap dan mereka mengamalkannya. Mereka juga lebih suka menikmati makanan segar dengan sos.

5. Jarang makan roti, hanya nasi
Kebanyakan saranan untuk mereka yang mahu diet di sini adalah tidak mengambil nasi tapi wanita Jepun mengambil nasi setiap waktu makan. Tapi mereka tidak akan mengambil apa pun makanan yang berasaskan tepung seperti roti.

6. Sarapan dengan sup miso
Di Jepun sarapan sangat penting dan disajikan dengan pelbagai hidangan kecil. Semangkuk sup miso atau kadang-kala disertai omurice (seperti telur dadar berisi nasi) biasanya dinikmati pada pagi hari sebelum melakukan aktiviti.

7. Tiada hidangan penutup
Makanan manis atau dessert selepas makan makanan berat bukan sesuatu yang wajib di Jepun. Kalaupun mereka mengambil makanan manis biasanya di antara waktu makan.

8. Jika berat badan naik, mereka lebih aktif
Jika sedar berat badan naik mereka akan bersenam dan juga akan berjalan kaki ke mana-mana. Malah, orang Jepun berdiri dan berjalan lebih banyak. Gaya hidup ini juga adalah salah satu sebab mengapa orang Jepun sentiasa kekal langsing dan sihat. Mereka hidup lebih lama daripada orang lain. Selain itu, mereka juga gemar berbasikal.

Sumber: Semuanya JDT


Ibu Dedah 3 Sikap Neelofa. Ramai Yang Terkejut, Tak Sangka Rupanya Neelofa Ni…

Siapa tak kenal dengan pelakon, pengacara dan ahli perniagaan popular, Noor Neelofa Mohd Noor atau lebih dikenali Neelofa.

Sejak dari awal pembabitan dalam industri seni, Neelofa memang tidak pernah menyembunyikan keakrabannya Bersama keluarga malah setiap event yang dihadiri kadang kala pasti ibu atau keluarganya akan turut sama.

Mesra dengan panggilkan Love dikalangan ahli keluarganya, Datin Noor Kartini mengatakan bahawa Neelofa ini seorang yang manja, penyayang dan ambil berat.

“Dia manja sangat. Selalu telefon mama. Selalu nak masakkan mama walau dia boleh saja beli apa-apa yang dia nak. Tapi dia tetap nak air tangan mama.”

“Selalu akan cakap dengan mama, apa dia nak buat. Dia mesti akan kongsikan dengan mama dulu. Semua kena cari restu mama,” ujarnya.

Artikel Berkaitan

Tip / Petua

Dalam pada itu, Kartini percaya kejayaan yang diraih Neelofa sehingga kini berkat daripada sikapnya yang memuliakan ibu bapa dalam setiap apa yang dilakukannya.

”Kalau boleh saya gambarkan, dia sangat istimewa. Tiga sikap yang buat dia berjaya, dia sangat jaga ibu bapa, khidmat dia pada mama, dia percaya dengan reda ibu bapa. Allah SWT bersabda, reda Aku datang selepas reda ibu.

“Bagi saya, anak yang bernama Lofa ini sangat luar biasa. Kekuatan dia, kegigihan dia, pengorbanannya. Air matanya jarang orang nampak. Kita semua boleh tengok jihad dia melawan dirinya sendiri ketika di puncak.”

Dia mula pakai purdah. Dia berhijrah dan mengaji agama dari mula. Panggil ustaz, tak pernah berhenti untuk perbaiki diri,” kongsinya.

Seperti yang kita ketahui, Neelofa telah berkahwin dengan PU Haris pada 27 Mac 2021. Kini pasangan ini dikurniakan seorang cahaya mata yang sangat comel iaitu Bilal.

Semoga amalan yang dilakukan oleh Neelofa ini dapat kita contohi untuk berjaya di dunia dan akhirat.


Bahaya Di Bilik Air, Mak Ayah Kena Peka 15 Perkara Ni Elakkan Kemalangan Pada Anak

Soal keselamatan di bilik air, ramai orang mengambil mudah kerana kurang memikirkan risikonya. Bukan hanya orang dewasa, bahkan kanak-kanak sendiri mudah terdedah dengan risiko kemalangan di dalam bilik air walaupun dipantau oleh penjaga.

Kemalangan yang berlaku di bilik air sebenarnya cukup merisaukan. Malah kajian membuktikan kemalangan berlaku di bilik air merupakan kedua tertinggi selepas dapur. Jadi sebagai mak ayah kita kenalah lebih prihatin terhadap anak-anak. Jangan sesekali
biarkan mereka bersendirian di bilik air.

1. Utamakan keselamatan anak-anak. Perkara penting kena buat adalah menggunakan pelapik getah di dalam bilik air bagi elakkan lantai licin.

2. Jangan memasang lampu jenis boleh ubah suai atau gantung di bilik air kerana dikhuatiri terkena percikan air.

3. Jauhkan bekas sabun atau alatan mandi lain daripada dicapai oleh anak-anak kecil.

4. Jika mahu memasang lampu di bilik air, pastikan tangan kering. Seeloknya pasang mentol bersama penebat kerana bukan saja menutup bahagian logam tetapi melindungi mentol.

5. Elakkan hiasan jenis bergantung yang menarik perhatian anak-anak untuk bermain.

6. Jangan sesekali menggunakan pencahayaan suram dalam bilik mandi bagi mengelakkan kemalangan akibat kurang cahaya.

7. Jauhkan punca elektrik daripada sumber air.

8. Pasang lampu kecil dalam kabinet menyimpan peralatan membersih diri bagi mengelakkan daripada tersalah ambil terutama malam hari.

9. Pisahkan ruang kering yang merangkumi kabinet menyimpan peralatan mandi, sinki dan tandas dengan ruang basah menempatkan tempat mandi dan rak tuala bagi mengurangkan risiko tergelincir.

10. Letak alas kaki di luar dan dalam bilik air bagi mengelakkan tergelincir jika keluar dengan kaki yang masih basah.

11. Jika lantai dalam bilik air berkemasan licin, gunakan pelapik getah yang membenarkan laluan air sebagai pelapik lantai.

12. Pastikan lantai bilik air kering terutama selepas digunakan bagi mengelakkan orang yang bakal menggunakan tergelincir.

13. Jika menggunakan tirai sebagai pelindung tab, pastikan dimasukkan ke dalam tab ketika mandi supaya renjisan air mandi tidak mengalir ke lantai.

14. Sediakan bangku kecil terutama jika bilik air digunakan oleh kanak-kanak bagi meninggikan kedudukan mereka supaya dapat menggunakan sink dengan selesa.

15. Jika bilik air digunakan golongan tua, pastikan rel dipasang pada dinding bagi memudahkan mereka berpaut.


Anak Kena Ekzema Teruk, Suami Cerita Isteri Istiqomah Jaga Pemakanan Hingga Berat Turun 11kg.

Ekzema adalah penyakit kulit di mana proses radang menyebabkan gejala seperti kulit gatal, menebal dan merah-merah. Ia membuatkan penghidapnya akan menggaru untuk melegakan rasa gatal.Malah ada yang menggaru sehingga berdarah.

Bagi anak kecil yang menghidap ekzema tentunya ia sesuatu yang amat mencabar buat ibu bapa. Ia memerlukan penjagaan yang teliti untuk mengelak ia menjadi lebih teruk.

Begitulah pengalaman yang dilalui oleh pasangan suami isteri ini apabila anaknya seawal usia dua bulan telah mengalami ekzema. Namun istiqomah merawat masalah itu, akhirnya anaknya bebas dari penyakit kulit itu.

Ikuti kisah inspirasi ini. Moga menjadi manfaat buat ibu bapa yang turut mengalami masalah yang sama.

Tadi ada orang tanya tentang proses penyembuhan eczema anak saya, Saeed. Alhamdulillah dia sembuh sepenuhnya dari eczema ketika umur 1 tahun 5 bulan.
Sekarang umurnya dah 5 tahun. Tak pernah datang semula eczemanya. Saeed mula naik eczema masa umur 2 bulan.

Kami jumpa beberapa doktor pakar kulit. Macam-macam ubat dah cuba. Sanggup habis banyak duit untuk Saeed.

Yang kelakarnya ada doktor pakar A menyalahkan doktor pakar B sebab bagi ubat yang tak sesuai, katanya bayi tak elok guna ubat tersebut, bahaya. Dua-dua doktor pakar kulit.
Ubat steroid yang kami dapat dari doktor pakar, mula-mula berkesan untuk buatkan kulit Saeed halus mulus, tapi lama-lama makin kurang effect.

Kena tambah kekuatan steroid tu baru berkesan balik. Ubat steroid memang ada banyak level. Begitulah yang biasanya berlaku kepada pesakit eczema, sentiasa kena naikkan dos steroid.

Yang peliknya, doktor kata ubat steroid tak elok guna lama lebih dua minggu, tapi setiap kali appointment dengan doktor yang sama, dia bagi ubat steroid bersambung-sambung. Ada orang dah guna steroid bertahun-tahun.

Bila rawatan hospital didapati hanya berkesan sekejap sahaja malah lebih teruk selepas itu, maka kami cuba rawatan aliran natural. Hanya guna ubat natural sahaja dan jaga pemakanan. Kami dah baca bila berhenti ubat steroid eczema akan mengamuk jadi sangat teruk. Kami bersedia.

Kalau tengok gambar Saeed yang eczema teruk ni berlaku selepas kami ambil keputusan untuk hentikan ubat steroid secara beransur-ansur.

Guna kaedah pemakanan rawat ekzema

Isteri saya Widyana Ali ada terbaca kisah pengidap eczema dewasa yang dah guna ubat steroid dalam tempoh masa yang lama, hingga steroid paling tinggi. Kemudian doktor cakap eczemanya dah tak boleh sembuh. Tapi dia tak putus asa, dia berhenti steroid dan guna kaedah pemakanan. Alhamdulillah sembuh.

Bila baca kisah orang sembuh eczema dengan jaga pemakanan dan kaedah ubat natural, Widyana bertekad untuk guna kaedah yang sama. Banyak artikel-artikel pemakanan yang dia baca, sangat banyak.

Walaupun dia jumpa banyak “mazhab” pemakanan tapi dia fokus dengan satu mazhab. Bacalah sendiri ye di fb dia pasal cara pemakanan yang diamalkan. Widyana banyak share, hampir setiap hari pada tahun 2018 dan 2019.

Saya tak pandai nak explain detail pasal mazhab pemakanan dia. Tapi yang utama dia dan Saeed jauhi makanan dan minuman bergula, dan banyakkan makan ubi keledek dan pisang.

Ubi keledek kalau nak yang sedap kena beli keledek Cilembu dari Indonesia. Manis dan juicy. Honey sweet potato, kena cari yang ada perkataan honey, bukan “sweet potato” je.

Pasal pisang pula, walaupun ramai bagitau tak elok untuk penghidap eczema sebab histamin tinggi dan boleh menyebabkan eczema makin teruk, tapi dia kata pisang bagus untuk kuatkan struktur kulit saeed, ni saya tak faham. Memang saya nampak setiap kali bagi pisang, Saeed akan menggaru. Tapi alhamdulillah makin lama makin ok.

Ada doktor kata pemakanan ibu yang menyusu tak memberi kesan kepada anak eczema. Malah doktor perli kami sebab amalkan diet gluten free. Dia kata tak perlu lah ikut trend. Nasib baik kami tak ikut nasihat nasihat doktor tu.

Walaupun sangat mencabar untuk sentiasa jaga pemakanan, tapi Mama Saeed tetap istiqamah. Berat turun dari 63kg ke 52kg.

Hehe.. tiba-tiba dapat capai impian yang dah lama terkubur iaitu nak turun berat jadi macam berat dia masa mula-mula kawin dulu, 52kg. Alhamdulillah berjaya, saya suka .

Banyak hikmah yang kami dapat dari ujian eczema Saeed. Dapat banyak ilmu dan network.

Selain pemakanan dan guna ubat natural kami juga selalu jemur Saeed bawah cahaya matahari setiap pagi. Alhamdulillah setiap pagi saya berjemur bersama Saeed tanpa gagal.

Yang sedihnya ramai yang kami dapati anak mereka tak sembuh eczema dah bertahun-tahun. Malah kami dulu pun ada doktor bagitau “tak apa jangan risau nanti eczema akan sembuh bila anak dah sekolah rendah”

Ya Allah eczema seminggu pun dah nampak azabnya. Tak kan lah nak tunggu anak umur lebih 8 tahun baru sembuh, lagi terseksa.

Sekarang sangat ramai anak-anak yang kena eczema. Semoga Allah menyembuhkan eczema mereka semua. Sangat ramai yang PM Widyana hingga tak sempat nak reply.
Saya letak gambar-gambar perkembangan eczema Saeed dari umur 4 bulan hingga sembuh. Alhamdulillah ‘ala kulli haal

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Agar Duit Kita Tak Cepat Habis, Nasihat Perunding Kewangan Ini Kena Ambil Peduli, Baru Gaji Cukup!

Ramai yang mengeluh apabila terima aja gaji, terus duit hilang. Mana taknya dengan duit itu ia digunakan untuk menguruskan perbelanjaan selama sebulan.

Bahkan untuk menabung atau menyimpan wang bukanlah sesuatu yang mudah terutama dalam kalangan generasi muda hari ini.

PERJALANAN WANG!

Agar duit kita tak cepat habis, lakukan ini kawan kawan.
1. Kita mesti ada sumber gaji. Pendapatan pengajian penting untuk kita kekal ada sumber pendapatan. Tambah 2 jenis pendapatan ini juga :
i. Pendapatan Sampingan
ii. Pendaptan Pasif
2. Menabung. Bila ada gaji kita mesti ada impian nak menabung. Mulakan dengan jumlah 10% dari gaji. Nak jadi seksi jika masih bujang buat simpanan 30%-40% dari gaji, mestilah jadi seksi.
3. Melabur. Melabur lepas ada tabungan kecemasan 6 bulan gaji. Jangan melabur sebelum ada simpanan, nanti lebur.
4. Duit Berkembang. Bila melabur pantau hasil pelaburan kita, jangan hanya percaya apa ejen kata. Biasanya ‘auta’ lebih besar dari fakta.
5. Kekayaan Bertambah. Pastikan duit kita ditukar jadi aset. Beli emas, hartanah untuk masa depan. Kekayaan akan bertambah.
Kawan kawan,
Jika lakukan cara ini, duit yang kita dapat dari gaji akan kekal lama.
Ia tak akan habis begitu sahaja. Barulah ada hasil dari gaji kita.
Selamat berusaha dan salam merdeka. Merdekakan Dari Hutang Hutang


Amalkan Sedekah, Solat Subuh Setiap Pagi Jadi Kunci Pembuka Rezeki Amir Raja Lawak

Usahawan dan pelawak, Amir Raja Lawak mendedahkan amalan solat dan sedekah pada waktu Subuh merupakan rutin hariannya sebagai pembuka rezeki sebelum menjalankan aktiviti perniagaan.

Bagaimanapun, menurut laporan Berita Harian, Amir atau nama sebenarnya, Mohammad Amirullah Azmi berserah kepada rezeki yang diberikan oleh Allah dalam kehidupannya sebagai hamba yang tak pernah berputus asa untuk meneruskan pernigaan air jagungnya.

Permulaan hidup setiap hari pada waktu pagi. Memang betul apabila orang dahulu kata bangun pagi atau subuh, rezeki akan dimurahkan.

“Mungkin ini adalah apa yang saya boleh kongsikan kepada orang ramai. Saya ada juga amalkan membaca doa supaya dimurahkan rezeki. Selain itu, sedekah subuh saya juga diamalkan.

“Selepas solat subuh, saya akan sedekah ke mana-mana tabung atau mereka yang memerlukan. Kalau solat di masjid, saya akan sedekah dalam tabung masjid.

“Sedekah sahaja seberapa banyak yang kita mampu dan niatkan baik-baik,” katanya.

Bukan itu sahaja, pelawak yang berusia 34 tahun itu tidak pernah lupa untuk menghulurkan sedekah kepada pusat pendidikan atau tahfiz yang berdekatan.

“Cuma, apa saya boleh katakan solat pada pagi setiap hari adalah kuncinya. Mungkin amalan dan doa orang ramai juga menjadi pembuka laluan untuk Allah berikan rezeki kepada saya,” ujarnya lagi.

Dalam pada itu, Amir mengakui lebih selesa dan tenang dengan perniagaan yang diusahakan dan bersyukur kian mendapat sambutan daripada orang ramai.

Sumber: Berita Harian


Akhirnya.. Rentas Negeri Dibenarkan Mulai 10 Jun Kecuali Di Kawasan PKPD

Perdana Menteri, Tan Sri Muhyiddin Yassin hari ini memaklumkan bahawa perjalanan rentas negeri akan dibenarkan bermula 10 Jun ini.

Perjalanan rentas negeri ini dibenarkan kecuali di kawasan yang diisytiharkan Perintah Kawalan Pergerakan Diperketatkan atau PKPD.

“Jadi, bagi mereka yang ingin menziarahi ibu-bapa yang tinggal berjauhan di negeri lain bolehlah berbuat demikian. Cuma nasihat saya sentiasalah jaga kebersihan diri, pakai pelitup muka apabila berada di tempat awam dan elakkan tempat yang sesak semasa pulang ke kampung.”

“Ingat, jika ibu bapa anda adalah warga emas, mereka berada dalam kategori orang yang mudah terdedah kepada jangkitan. Jadi, walaupun kita seronok dapat menziarahi mereka, tanggungjawab utama kita ialah untuk melindungi mereka daripada terkena jangkitan.” kata beliau dalam sidang media hari ini.

Dalam pada itu, beliau juga memaklumkan PKPB yang akan berakhir pada 9 Jun 2020 akan digantikan dengan Perintah Kawalan Pergerakan Pemulihan atau PKPP yang akan bermula pada 10 Jun 2020 hingga 31 Ogos 2020.

Dalam tempoh PKPP ini, lebih banyak kelonggaran diberikan untuk menjalani aktiviti kehidupan seharian di samping mematuhi SOP secara berterusan.


Sakit Kepala & Sakit Tengkuk Salah Bantal, Letak Ais Batu Aje Dah Ok! Lelaki Ini Kongsi Caranya.

Sakit kepala kadang-kadang menyerang dengan secara tiba-tiba. Meskipun sudah kita mengambil ubat, tapi belum tentu sakit kepala akan hilang yang pastinya akan menjejaskan aktiviti seharian kita.

Selain mengambil ubat, ada acara semulajadi yang lebih cepat membantu kita untuk mengatasi masalah sakit kepala.
Cara ini meletakkan ais di belakang leher dan rasai perbezaan pada tubuh badan anda.

Rasa dingin pada belakang leher akan membantu mengaktifkan sel saraf di tubuh anda seterusnya membuatkan darah mengalir ke bahagian kepala yang sakit serta mengurangkan kesakitan di kepala.

Ikuti pengalaman yang telah mencuba cara ini.

Betul lah hilang sakit kepala guna cara ini..

2 kali dah cuba. Pertama sakit tengkuk sebab (salah bantal). Hari ni sakit kepala(migrain). Letak ais batu dalam 10 minit kat tengah2 tengkok terus hilang sakit kepala, ringan terus kepala ni. Macam tak caya pulak. Sebelum ni baca je org share, hari ni saya cuba pulak.

Betullah hilang dah sakit kepala.

Sumber : Norazry Medzlan


Ini Rupanya Cara Nak Hilangkan Bau Petai!. Minah Salih Ketagih Petai Walaupun Ramai Yang Kurang Selesa Dengan Baunya

Walaupun ramai yang menggemari petai namun ada satu masalah yang akan anda hadapi selepas menikmatinya. Baunya akan menimbulkan rasa kurang selesa kepada anda dan juga orang sekeliling.

Namun bagi yang sudah biasa menikmatinya, anda pasti susah lali dengan bau yang ditimbulkan selepas memakan sayuran kekacangan ini. Akan tetapi untuk menghormati orang-orang yang berada disekeliling, pasti anda tidak akan melebih-levbih menikmatinya walaupun ianya tinggi dengan khasiat.

Bagi seorang wanita Mat Salih, sejak menikmati sayuran ini, dia seakan ketagih dengan petai.

Menerusi satu perkongsian video, wanita yang lebih dikenali sebagai Aga itu berkata, sejak berpindah ke Malaysia, ramai bercakap mengenai petai sebagai ‘kacang berbau’.

“Tapi saya tidak tahu apa yang peliknya, saya sukakannya,” katanya.

Menurut Aga, dia turut mencuba beberapa resipi masakan Malaysia yang berasaskan petai.

“Saya makan nasi goreng kampung dengan petai, sambal udang dengan petai dan sambal ikan bilis dengan petai termasuk yang mentah.

“Petai mempunyai rasa yang unik, ia mengingatkan saya kepada kubis tumis bawang putih, kacang bulu (edamame), yang membuatkan saya ketagih dan nak lagi,” katanya.

Bagi Aga, apa yang mengejutkannya mengenai petai adalah makanan itu tinggi antioksida, nutrien dan mineral seperti besi dan kalsium.

Malah katanya lagi merujuk perkongsian daripada Kementerian Kesihatan Malaysia (KKM), petai mempunyai banyak khasiat untuk badan.

“Ia mempunyai banyak khasiat seperti membantu menurunkan kadar kolestrol, mampu menurunkan paras gula dalam darah dan mengurangkan tekanan.

“Petai juga meningkatkan daya ingatan dan menghentikan ketagihan merokok serta mengurangkan kesan gigitan nyamuk.

“Jom makan… senarai panjang khasiat untuk sesuatu yang enak. Saya sukakannya,” ujar Aga sambil menikmati makanan bersama petai dengan penuh menyelerakan.

Dalam pada itu, dia turut menyukai cara rakyat Malaysia menjadikan petai sebagai pembuka selera atau umami, diambil daripada perkataan Jepun iaitu umai dan mi, bermaksud rasa yang menyelerakan.

“Umami dalam sambal dan membawa nasi goreng ke tahap lebih tinggi, dan intersensiti serta keseimbangan sempurna.

“Bagi saya, petai langsung tak busuk. Malaysia mempunyai banyak ‘hidden gem’. Saya tertanya-tanya kenapa ia ini tidak digunakan dalam kebanyakan makanan di negara ini.

“Saya suka tambah makanan dengan petai segar kerana ia menambah rangup dan sesuai dengan yang dimasak, yang menyerap rasa dan rempah ratus dalam hidangan.

“Malaysia, saya mahu melihat lebih banyak petai dalam hidangan anda,” katanya menerusi akaun TikTok.

Menurut KKM, petai atau nama saintifiknya parkia speciosa, mempunyai kandungan tinggi vitamin C yang membantu meningkatkan imun badan dan antioksida, tinggi kalium yang mengawal keseimbangan air badan dan fungsi jantung.

Selain itu, ia juga mempunyai kalsium yang baik untuk pembentukan tulang dan gigi serta vitamin A bagus untuk penjagaan mata, jantung dan kulit.

Ia juga tidak mendatangkan kemudaratan tetapi hanya kurang selesa.

“Walaupun bau petai membuatkan sesetengah individu kurang selesa, namun tiada siapa dapat menafikan khasiat petai.

“Jika anda kurang selesa selepas makan petai, minum kopi tanpa gula dapat membantu mengurangkan bau petai.”

Bagi yang ingin menghilangkan bau petai, anda boleh mencuba petua ini.


Tak Miskin Suami Tanggung Isteri. Walau Gaji Habis Untuk Keluarga, Tapi Tak Rasa Serabut. Ajaibnya Aturan Allah!

“Susah macam mana pun laluan hidup berumah tangga.. kau kena yakin bahawa seorang isteri ni sebenarnya pembawa rezeki.. Deep kata-kata yang dikongsikan oleh pelakon kacak Aeril Zafril sebelum ini. Namun itulah kebenarannya apabila melihat kehidupan rumah tangganya yang cukup bahagia dan penuh kasih sayang.

Dah 4 tahun isteri saya menghabiskan duit suaminya…

Dulu, isteri seorang wanita yg bekerjaya, ada pendapatan tetap…gaji bersihnya hampir 3k setiap bulan…hidup mewah bila suami isteri dua2 bekerja…dari anak seorang, sehinggalah lahir yg ketiga…

Selesa, tak rasa langsung sesak tgh bulan…

Bila isteri ada pendapatan, maka apa yg ada dlm fikiran saya? Kalau duit saya tak cukup, saya bleh mintak kat dia…then hadirlah nafsu utk tukar HP, tukar sport rim, modified kereta dan sebagainya…

Tak tanya isteri dah, terus buat keputusan sendiri…

Balik rumah dgn HP baru, sport rim baru…isteri berleter la kejap, pastu dia cool…bulan yg spend duit utk beli mcm2 tu mesti bajet lari, maka mintak duit isteri…isteri bagi jgak la, tapi siap dgn pakej berleter…

Bila pengasuh tiba2 xbleh jaga anak ketiga yg masih baby tu, isteri ambik cuti utk jaga sementara nk cari pengasuh baru…kami dduk berbincang, bersembang hati ke hati…saya tak bersedia lagi utk dia berhenti sbb komitmen bulanan tu masih sama, plan atas gaji 2 org…tapi bila difikirkan ttg anak2, maka isteri kata keputusan yg terbaik adalah berhenti keje, dduk rumah, uruskan anak2 sbb anak2 dah nak start sekolah…

Apa perkara pertama yg terlintas di fikiran saya? Cukup ka gaji seorang saja ni…

Alhamdulillah, tahun ni dah tahun keempat isteri menjadi suri rumah sepenuh masa tanpa sebarang punca pendapatan…komitmen masih sama, hutang masih sama, dan ditambah plak dgn yuran sekolah utk setiap anak…sepanjang 4 tahun dia menghabiskan duit suaminya, duit suaminya TAK PERNAH HABIS…

Ajaibkan aturan Allah…semuanya suami beli, semuanya suami sediakan, semuanya suami bagi, tapi rezeki suami makin murah, makin mencurah2…Tiap2 tahun gaji asyik naik sahaja…bonus suami pun byk…

Rupa-rupanya, tak miskin si suami yg tanggung isteri sepenuhnya…tak susah si suami yg memudahkan urusan isteri dan tak berkira dgn isteri…sepanjang 4 tahun ni jugak, Allah berikan kesihatan yg cukup2 baik kpd saya… jarang sakit utk keluar mencari rezeki utk keluarga…

Setiap urusan tu rasa mudah dan setiap kali bekerja tu hati rasa tenang…walaupun gaji dihabiskan utk keluarga, tapi ianya tak menyebabkan diri rasa serabut dan DUIT TAK CUKUP…

Setiap bulan sentiasa ja cukup…Allah s.w.t tak pernah kedekut dan kejam pada hamba-Nya yg menjalankan tanggungjawab serta kewajipan yg diamanahkan kepadanya utk DITUNAIKAN…


8 Tahun Pemergian Bapa. Fizo Omar Kongsi Foto Batu Nisan Arwah. Deep!

Kenangan dengan insan tersayang pasti tersemat di hati terutama orang tua yang telah meninggal dunia. Rindu kepada kasih sayang dan belaian orang tua yang telah membesarkan kita pasti meninggalkan momen yang tidak dapat dilupakan.

Perasaan begini juga dilalui oleh pelakon dan usahawan, Fizo Omar setelah pemergiana bapanya tanggal 5 Julai 2011. Hari ini genap lapan tahun pemergian Allahyarham Hj. Wan Omar Wan Ishak iaitu bapa kepada pelakon Fizo Omar.

Dalam perkongsian di instagramnya pada hari ini, Fizo meluahkan rasa hatinya bahawa betapa pentingnya setiap anak menghargai insan yang bergelar bapa.

“Al fatihah buat arwah ayah Hj. Wan Omar Bin Wan Ishak. Hari ni genap 8 tahun arwah tinggalkan kami semua.Dan sekitar waktu ini juga jam 9 lbh ayah menghembuskan nafas terakhir.

“Bila ayah dah xde, satu persatu kebaikan n jasa dia akn bermain di memori kita.sudah terlambat utk nak menghargai dan ucapan terima kasih.hanyalah doa anak2 amalan sedekah yg boleh dikirimkan ke atasnya.

“Kpd yg masih beribu bapa, hargailah mereka sebaik baiknya.pastikan tangisan anda di pusara nanti adalah bukan tangisan penyesalan.

“Sama2 kita sedekah al fatihah kpd arwah ayah sya dan kpd semua ahli keluarga dan sahabat kita yg telah pergi.”

Dalam pada itu, melihat kepada bahagian komen, netizen mendoakan agar arwah ayah Fizo ditempatkan dikalangan orang beriman.

Foto : Instagram Fizo Omar


Ustazah Asma Harun Dedah Jaga Kecantikan, Patutlah Wajah Berseri & Awet Muda

Setiap orang wanita tentunya ingin kelihatan cantik dan pastinya sukar untuk dipisahkan dengan alat solek. Namun ini tidak bermakna tidak perlu melakukan penjagaan wajah.

Penjagaan wajah termasuk pergi ke spa kecantikkan dan melakukan rawatan kecantikan wajah. Namun ada yang berpendapat ia adalah amalan yang membazir. Hakikatnya secara tersirat ramai yang tidak menyedari bahawa, wanita atau isteri perlu tampil cantik dan menjaga penampilan di hadapan suami.

  Beberapa hari lepas, saya ada ternampak video Ustazah Asma Harun yang membahaskan tentang penjagaan kecantikan kulit wanita bukanlah satu pembaziran.
Saya setuju.

Ustazah Asma Harun bahkan berkongsi kepada penonton video tersebut bahawa beliau juga membuat rawatan laser di bahagian muka untuk menghilangkan sel kulit mati.

Bukan itu saja, beliau juga berkata bahawa beliau sememangnya membuat rawatan facial di spa untuk kesihatan kulit wajah.

Beliau juga berkongsi bahawa beliau sememangnya menggunakan produk kecantikan untuk menjaga kesihatan kulit wajah dan bukanlah kerana awet muda atau kulit natural semata-mata.

Entah kenapa, saya seronok apabila figura semacam beliau berkongsi tentang rutin kecantikan kulit wajah yang begitu.

Maka, jawapan cliché seperti “Wajah berseri kerana air sembahyang.” tidak mengguris hati mereka yang mengalami masalah kulit seperti acne prone dan sebagainya.

Ustazah Asma Harun ada mendedahkan bahawa adik beradiknya memang dididik untuk menjaga kulit badan termasuklah kulit muka kerana ianya anugerah yang dikurniakan kepada Allah.

Beliau juga menyarankan kepada penonton jika penggunaan produk kecantikan pun masih tak dapat nak selesaikan masalah kulit wajah, berjumpalah dengan mereka yang lebih pakar.

Semua itu bukanlah pembaziran melainkan menjaga kulit badan.
Dah nak masuk 2023 ni, surirumah pun kena pandai jaga diri.


Dua Tahun Bertahan Elak Covid-19, Akhirnya Keluarga Dr Ini Positif. Warganet Titip Doa.

Bertugas di barisan hadapan ketika wabak Covid-19 adalah amat mencabar. Sejak dua tahun lepas dunia di landa wabak, barisan hadapan tetap teguh memberi khidmat bakti untuk memberikan rawatan kepada pesakit yang dijangkiti.

Mereka yang tidak pernah kenal erti penat dan lelah, terus memerah keringat sejak wabak pandemik mula melanda negara ini.

Namun siapa sangka, dalam berhati-hati itu, setelah dua tahun serangan Covid-19, ahli keuarganya dijangkiti wabak ini. Hati mana yang tidak sebak. Bagaimanapun semua ini harus dialui dengan tabah.

Meninjau di ruangan komen, rata-rata warganet turut bersimpati dan mendoakan dia dan keluarganya diberi kesembuhan.

Aku tidur memang tak lena sejak dari awal mula pandemik COVID19. Tidur malam asyik mimpi ngeri. Apa taknya sebab aku sendiri bekerja menguruskan pesakit-pesakit COVID19 dilapangan. Maka terbawa-bawa ke dalam mimpi. Ada pelbagai mimpi ngeri aku alami.

Ada satu mimpi tu aku pergi perang tanpa apa-apa senjata mahupun kelengkapan perang lain. Apatah lagi ‘bullet proof jacket’. Aku ditembak oleh ‘sniper’ terus kena di jantung.
Aku terus bangkit dari tidur. Masa terjaga aku terus fikir yang Allah masih lagi beri aku peluang untuk hidup. Allahu.

Aku ada juga bermimpi berperang dalam episod mimpi lain tapi jadi ‘sniper’ pula. Kali ini aku sudahpun memakai ‘bullet proof jacket’. Aku dihujani beribu peluru sebab aku telah dikepung.

Satu peluru telah mengena dibahagian lengan kiri. Terus aku terjaga dan aku beristighfar.
Ada lagi mimpi-mimpi lain. Nanti aku cerita lain kali. Mimpi aku dikejar zombie. Haha.
Setelah 2 tahun COVID19 melanda negara kita, aku berkhidmat sebagai barisan hadapan di Jabatan Kecemasan tentunya sangat berisiko.

Beribu pesakit COVID19 aku tengok dan rawat. Ada juga pesakit COVID19 yang serius yang dapat diselamatkan dan ada juga yang gagal tak dapat diselamatkan. Innalillah.
Aku sering berdepan dengan tangisan dari ahli keluarga yang kehilangan orang yang tersayang. Bukan sekali tapi berpuluh-puluh di depan aku sendiri. Allahu.

Sedih, hiba, tak payah nak cakap. Ketika itu negara kita baru mulakan program vaksinasi.
Aku sendiri rasa takut jika dijangkiti ketika itu lebih-lebih lagi aku dan puan isteri tentunya barisan hadapan yang berisiko.

Kini aku, puan isteri dan 5 anak; Alya, Amar, Amir, dan 2 anak istimewa kami Affan dan Afnan sedang dikuarantin. Kami sekeluarga dijangkiti COVID19.
“Abang, Ita dan semua anak-anak positive PCR setelah 2 tahun lebih kita bertahan,” ujarku kepada puan isteri, wajah murung.

“Takpe bang. Kita semua dah vaksin. Should be orite,” balas puan isteri.
Aku bertahan dalam erti kata sangat berhati-hati supaya kami tak kena. Tak payah aku nyatakan dari mana punca kami dijangkiti.

Alhamdulillah, kami telah divaksin maka kami semua mengalami gejala ringan (CAT 2a) dengan izin Allah. Kalau tak memang teruk aku kena sebab aku dan anak aku, Alya pesakit asthma. Adalah sekali dua serangan asthma ringan-ringan macam biasa.

Itulah keberkesanan vaksin sangat teruji baik dengan izin Allah. Alhamdulillah anak-anak pun semua ok.

Aku terus teringat akan mimpi-mimpi ngeri sebelum ini. Itulah, jika divaksin maka ada pelindung. Jika kena sekalipun taklah dapat COVID19 yang serius. Alhamdulillah, syukur kepadaMu Ya Allah.
Kawan-kawan semua, pergi ambik booster ya. InsyaAllah.

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Tak Mampu Lihat Nishka Tanggung Derita.” Mawar Karim Sebak Ziarah Bayi Hidap Barah Otak Tahap 4

Penderitaan adik kecil bernama Nishka mendapat perhatian ramai. Selain warga net, selebriti juga tidak ketinggalan melahirkan rasa simpati dan mendoakan kesejahteraan buat bayi comel ini.

Kyfa Nishka Al Kautsar Mohd Farham. Baru 3 bulan usianya. Namun menghadapi ujian yang sedemikian besar. Nishka didiagnos dengan kanser otak, Medullablastoma ketika baru berusia 21 hari, menjadikan dia mungkin pesakit termuda di wad onkologi pediatrik di HUSM, Kota Bharu.

Dugaan yang menimpa bayi perempuan ini bertambah pilu apabila disahkan mempunyai ketumbuhan di buah pinggang kiri sepanjang dua sentimeter (sm) ketika berusia tiga bulan.

Selain Dato’ Seri Siti Nurhaliza, Mawar Karim juga antara yang memuat naik kisah adik Nishka di laman instagramnya. Malah, ibu kepada Wan Maryam ini turut melawat Nishka di hospital baru-baru ini.

“Unplanned trip to Kelantan. Ya Allah sembuhkan baby Nishka. Semoga ada sinar dalam hidup baby Nishka,tabah menghadapi dugaan n lawan segala sakit. Ya Allah baby Nishka sangat cute 👶🏻,strong girl.

“Rezeki sy dapat berjumpa baby Nishka. Sejujur nya sy tidak rancang untuk datang Kelantan hari ini asal nya next week tapi Alhamdulillah kita sebaik2 rancang Allah tentukan. Dah berapa hari asyik teringat baby Nishka. Tanpa fikir panjang sy terus datang melawat.

Dalam pada itu, Mawar turut menggagumi akan ketabahan dan kecekalan yang ada dalam diri ibu Baby Nishka.

“Setiap ujian di hadapi berbeza2. Cuba kita letakkan diri kita sebagai ibu baby Nishka. Ibu Nishka masih tersenyum walaupun masih simpan seribu suka duka. Sy sendiri tidak mampu melihat baby secomel ini menanggung derita kesakitan. –


Bukan Sahaja-sahaja Buat ‘Family Planning’. Inilah Sebabnya Kena Tahu Ilmu Parenting. Jangan Main Redah

Pelbagai pendapat mengenai Family Planning ini. Ada yang kata untuk menjaga kualiti dan ada yang merasakan ianya rezeki. Lain pasangan lain pandangan. Yang penting kita kena menghormati setiap keputusan yang mereka ambil.

Pandangan lelaki Cina mengenai family planning

1. Struggle In Motherhood & Fatherhood Are Real
Kami berdua mengaku yang kami memang struggling dalam fasa parenthood.
Bila ada anak, saya kena ubah diri dan belajar banyak perkara agar perkara yang terjadi di zaman kanak-kanak saya, tidak berulang kepada anak saya.

Kami berdua masing-masing ada trauma zaman kanak-kanak. We are still healing from it. We are trying hard to break the cycle for the sake of our son.

Cuba sedaya upaya untuk elak anak heal trauma dari kami berdua apabila dia dewasa kelak.

2. Ada Banyak Masa
Masa untuk saya dan wife belajar mengenai karakter anak & parenting skill lebih banyak.

Nak jaga emosi baby, jaga emosi anak sulung, jaga emosi wife dan pada masa yang sama nak jaga emosi diri sendiri lagi?

Tipulah semua smooth kan? Ada masa badai melanda juga. Belum termasuk tsunami. Huhu.. even baru sorang anak.

Ada masa saya juga terbabas bila marah anak. Rasa teruknya sebagai seorang ayah.

3. Hormati Hak Dan Badan Isteri
Actually sebelum berkahwin, wife saya ada bagitau yang dia tak nak ramai anak sebab dia anak sulung dari 9 beradik. Emosinya banyak terabai kerana menjaga adik-adiknya yang semuanya jarak rapat-rapat. Setiap orang hanya jarak 2 tahun saja.

Dia pula ada mindset yang lelaki akan berubah bila dah ada anak. Itu yang dia nampak dan lalui masa kecil dan remajanya. Jadi dia fikir, kalau anak tak ramai, senang dia nak berdikari.

Haha..nak angkut anak lari ke apa senang kalau tak ramai.

Bunyi macam kelakar juga. Tapi kasut orang tak sama kan? Hanya yang pernah pakai kasut seperti tu saja yang faham betapa peritnya nak jaga 9 adik dan imbangkan pelajaran.

Tapi saya okay saja sebab saya sendiri pun taknak anak ramai. Paling-paling pun 2 orang saja.

Namun, wife saya memang mengalami trauma yang teruk selepas bersalin sampai ke harini.

Isteri perlukan masa untuk recover dari sakit bersalin dan nak kembalikan bentuk badan macam sebelum bersalin.

Lagi satu, yang mengandungnya isteri. Yang hadap morning sicknessnya isteri, yang hadap sakit dan azab sakit bersalinnya isteri. Saya tengok sendiri wife masih muntah-muntah beberapa jam sebelum ditolak ke labour room. Kesian sangat.

Belum lagi tambah keserabutan isteri bila menyusukan anak. Serius keadaan ketika tu macam kelam kabut dan tak terurus diri isteri dan anak.

Jadi, tak salah pakai perancang kalau kita nak isteri cantik selalu. Suami kenalah support dan bagi kerjasama.

4. Financial
Haha.. sebenarnya ini isu pokok dari semua di atas.

Mungkin ada yang kata, anak itu rezeki. Rezeki tu sentiasa ada. Tak dinafikan.
Esok masih hidup pun dikira rezeki. Dapat makan hari ini pun dikira rezeki, kan?

Anak saya perbelanjaan seorang pun RM1,000 sebulan.
Pengasuh RM500
Insurans RM200
ASB RM200
Pampers RM120

Masa ni 100% anak minum susu ibu. Bukan susu formula. Boleh bayang kalau susu formula punya harga dikira sekali? Tu belum termasuk makan minum, pakaiannya lagi.

Dah menelan belanja RM1k lebih.

Paling kurang, bagilah kita sebagai parents dapat bernafas dan selesa dengan kedudukan kewangan sebelum menambah anak.

Duit simpanan atau lebih RM1,000 tu boleh guna untuk hantar ke tadika yang berkualiti sikit.

Tambah pula sekarang anak dah masuk tadika. Annual fees segala bagai dah beribu-ribu.

Saya pun sedia maklum early childhood education memang mahal. Nak yang terbaik, memang kena usahakan juga.

Tak pelik kalau Chinese memang tak memiliki ramai anak. Anak mostly 2 orang saja. Paling ramai pun 3 orang. 4 orang tu kira ramailah bagi keluarga cina. Haha
Tanggungjawab perlu seiring dengan rezeki.

Family Planning Indeed Is Very Crucial.

Setelah mengambil kira semua faktor di atas, kami decide sorang saja anak buat masa ini cukup. Huhu..

Jangan pedulikan orang kata mental koyak ke apa sebab mereka tak berada di tempat kita.

Sumber : Adam Kelvin

Hakikat itu pahit and it’s way too expensive to have another baby. Reality check.

Artikel Berkaitan

Tip / Petua


Rupanya Azmin Ali Ni Family Man. Sempat Balik Sarapan Di Rumah.

Memang tidak dinafikan untuk menempa kejayaan tiada jalan yang singkat. Pastinya pelbagai cabaran ditempuhi.

Jika dilihat kepada ciri-ciri, perwatakan, personaliti dan kualiti yang ada pada orang yang berjaya pasti mereka seorang yang bijak mengatur masa.

Sibuk dengan kerja memang tidak disangka lagi, namun hubungan keluarga tetap utuh dijaga.

Sejak semalam, suasana politik negara jadi tumpuan utama apabila berlaku perubahan tampuk pimpinan.

Pastinya pemimpin yang terlibat sibuk dengan peralihan kuasa. Begitu juga Datuk Seri Mohamed Azmin Ali.

Namun kemelut yang berlaku dalam arena politik negara kini, tidak menjadikan dirinya culas untuk menjenguk keluarga dan anak cucu. Malah lebih sweet, sempat pulang sarapan pagi di rumah.

SARAPAN PAGI DI RUMAH

Alhamdulillah sedap makan di rumah pagi tadi. Habis semangkuk.

SEMPAT JENGUK CUCU

Ini lah kebahagiaan. Bermain belon dengan cucu . Luang masa untuk makan tengahari bersama keluarga sempena meraikan ulangtahun kedua cucunda Farah Inayah Rose. Semoga cucu Atok terus membesar dengan sihat, ceria & bahagia.

Nyata, bukan retorik semata, tetapi begitulah cara beliau santuni ahli keluarganya walaupun masa begitu mencemburinya.

Dengan sikap profesional ini, sungguh beliau seorang yang tenang dan  dan bijak  menyusun masa waima sebagai pemimpin, suami dan juga bergelar datuk kepada cucunya.

Jelas, kebahagiaan keluarga itu adalah keutamaan dalam hidupnya. Malah tidak dinafikan ia antara pencetus kejayaannya kini.


Senaman Otot Muka Dengan 7 Teknik Awsome Ini Bantu Atasi Masalah Dagu Berlapis. Jom Cuba!

Ada yang mengaitkan masalah dagu berlapis ini dengan pemakanan. Namun, apa pun ia, yang pasti dagu berlapis ibarat mimpi buruk buat kaum wanita yang mementingkan kecantikan. Malah, ini adalah masalah yang ingin dielakkan daripada berlaku.

Selain pemakanan, sebenarnya ada faktor lain yang boleh menjadi penyumbang kepada masalah ini. Antaranya lemak di bahagian pipi, otot yang kendur, tekanan, kurang rehat dan juga faktor genetik.

Bagi anda yang mempunyai masalah ini, apa kata cuba praktis tip ini.Ia membantu dalam menghilangkan lemak di bawah dagu ini tanpa perlu diet yang ekstrem.

Caranya cukup mudah iaitu dengan melakukan senaman otot muka seperti berikut:

Senaman Otot Muka

Ulang 8 hingga 10 kali. Ini untuk memanaskan otot muka. Gerakkan rahang ke depan dan ke belakang, kemudian ke bahagian tepi.

Gaya Mencedok

Buka mulut, dan letakkan bibir bawah pada bahagian atas gigi seperti dalam gambar. Bayangkan anda sedang mencedok air menggunakan rahang bawah. Dalam masa sama, gerakkan kepala seperti dalam pergerakkan mencedok. Ulang langkah ini 5 hingga 7 kali.

Pipi kembung

Tarik nafas sedalam mungkin, penuhkan pipi dengan udara. Tekan pipi guna tapak tangan. Tahan dalam keadaan ini selama 5 saat, kemudian lepaskan udara dan bertenang. Ulang langkah ini 5 kali.

Membujur

Pusingkan kepala ke kiri, tarik rahang bahagian bawah ke depan. Korang akan dapat merasakan otot di leher sedang ditarik. Kemudian, pusingkan kepala ke kanan, dan ulang pergerakan yang sama. Ulang langkah ini 5 kali di setiap bahagian.

Teknik Cium Zirafah

Pandang ke langit dan muncungkan mulut. Kekalkan posisi 5 hingga 8 saat kemudian lepaskan. Ulang 5 kali.

Genggaman halangan

Letakkan tangan bawah dagu, kemudian gerakkan rahang ke bawah. Dalam masa sama, tegangkan otot sambil melawan pergerakkan rahang. Tahan dalam keadaan ini selama 3 ke 5 saat. Ulang 5 hingga 7 kali.

Senyum Terpaksa

Ketap gigi seperti dalam gambar, cuba senyum selebar yang mungkin. Tolak lidah ke atas lelangit. Saat ini, korang akan rasa tekanan yang kuat pada dagu, Kekalkan 5 saat, dan ulang 5 hingga 8 kali.


“Time Dadda Ja, Terus Bunga Krik Krik” Telatah Shiela & Jinggo Jaga Cucu Raih Perhatian!

Dah menjadi kebiasaan bila hadirnya insan berpangkat cucu dalam hidup nenek atuk, semestinya akan menjadi manusia yang paling disayangi ketika itu. Bukan sahaja ditatang bagai minyak yang penuh, malah boleh jadi bila cucu di marah ibu bapanya, silap hari bulan ibu ayah itu pula dimarahi oleh nenek atuk!

Sebagai contoh, boleh kita lihat pelakon dan juga pengarah drama terkenal, Shiela Rusly (Nanna) dan Jinggo (Dadda) yang tidak lepas dari memuat naik berkenaan cucu mereka, Bunga Elhaq dengan pelbagai jenis content.

Terbaru, Shiela yang lebih mesra digelar ‘sis’ telah memuat naik gelagat cucu mereka ketika bermain bersama. Dalam video tersebut, Bunga bukan main lagi ketawa tidak berhenti ketika bermain dengan Nanna.

Namun sebaliknya berlaku apabila bersama Dadda di mana anak kepada Uzair Haqimy dan pelakon Elisha Sandha hanya terdiam kaku walaupun Jinggo membuat reaksi yang sama.
Shiela sempat menyakat suaminya di ruangan kapsyen ‘Kalau sayang Nanna lebih jangan tunjuk sangat Bunga.. Kesian Dadda”.

Meninjau di ruangan komen, Daddanya sempat membalas komen ‘Ok that’s it… esok suruh Nanna jer tolak Stroller Bunga , Dadda esok editing masuk pagi, jangan suruh Nanna call minta u turn yeee’.

Ramai terhibur dengan cara mereka melayani cucu sulung mereka itu. Malah, ada juga yang bersimpati pada Jinggo segala usahanya tidak mendatangkan hasil demi membuat cucu ketawa.


Bapa Ni Biasakan Anak Permudahkan Kerja Orang Lain! Terbaik Kesannya.

Mendidik anak untuk melakukan perkara yang baik perlu dibiasakan sejak mereka kecil lagi. Dan menjadi tanggungjawab kita juga sebagai ibu bapa memberi tauladan untuk dijadikan contoh buat anak-anak.

Ini sebagaimana yang dilakukan oleh penceramah Firdaus Wong dalam mendidik anak-anaknya tentang perihal permudahkan urusan orang lain. Jom ketahui apa yang dilakukannya.

Saya menjadikan satu kebiasaan untuk anak-anak saya iaitu apabila kami makan di luar, akan kami kumpulkan sisa makanan dan bersihkan meja bagi memudahkan pekerja untuk membersihkannya.

Pada awalnya mereka pernah bertanya: “Kenapa kita mak bersihkan semua ni Daddy? Kan kita dah bayar dan pekerja akan bersihkan nanti?”

Well, soalan mereka ini valid cuma saya terangkan; “Ya betul kita dah bayar dan akan ada orang akan bersihkan cuma sebagai Muslim kita dididik untuk memudahkan urusan orang lain dan apa salahnya kita bantu bersihkan sedikit untuk mudahkan pekerja membersihkannya nanti?

Nabi Sallalahu Alaihi Wasalam juga pernah sebut kalau kita mudahkan urusan orang di dunia, Allah mudahkan urusan kita di akhirat. Tambahan pula orang akan nampak kita sebagai Muslim ini pembersih dan suka membantu orang lain.”

Hari ini selepas mereka selesai makan, mereka pula kemas sendiri sambil berkata kepada saya; “Kan Daddy kata kita mudahkan urusan orang lain jadi kita bersihkanlah untuk mudahkan urusan orang lain. Kitakan Muslim.”

Alhamdulilah.. Mereka semakin faham. Moga usaha kita yang sedikit tetapi istiqomah ini akan membuahkan hasil dengan akhlak yang baik pada generasi akan datang. Allahuma Ameen. Mungkin sahabat semua juga boleh melakukannya bersama anak-anak nanti tetapi mulakan dengan diri kita sebagai orang dewasa ya…


“Lepas Main, Cuci Kereta Sama-Sama. Bonding Time.” Nak Keluar Rumah Tak Boleh, Ayah Ni Buat Buat Aktiviti Dengan Anak Dapat Pujian!

Bonding time…Bijaknya ayah ini  main peranan ajak anak bersama buat aktiviti. Waktu PKP inilah ada masa untuk bersama dengan ahli keluarga.

Lepas main nanti sama-sama cuci kereta tu, main air pula, memang sesuai sangat  aktiviti ni dengan anak-anak kan.

Cukup happening dan buat anak-anak gembira dan tidak rasa terkurung di dalam rumah. Lagipun kereta boleh cuci, momen dengan anak-anak itu akan menjadi ingatan dan di simpan untuk dikenang kelak.

Aktivti pkp.. nak kuar rumah tak boleh… Sel2 otak berhubung… Harta dunia dan harta akhirat..

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Biar Anak Kotorkan Tangan, Basah Kena Air.” Ayah Ni Ajak Anak Buat Aktivti Semai Pokok, Cara Cipta Memori Bersama!

Seronok apabila dapat meluangkan masa melakukan aktiviti bersama anak-anak. Walaupun aktiviti biasa-biasa sahaja, namun yang penting dapat mengeratkan hubungan dengan anak-anak, mencurahkan kasih sayang dan perhatian sewajarnya. Lebih-lebih lagi ketika mereka masih kecil.

Saya tahu je ramai orang baca postings saya tetapi tak Like, tak komen. Betul tak?

Kepada yang suka perkongsian saya, saya ucapkan terima kasih dan saya hargai kesudian berkawan dengan saya di alam maya ni.

Kepada yang tak suka jika ada, saya nak pesan janganlah tak suka sampai membenci saya tak buat salah apa pun kat awak 🙂

Ni saya tulis begini sebab saya tahu ada orang follow saya untuk tenangkan jiwa tengok saya share pasal kehidupan biasa-biasa saya sekeluarga ni.

Memang biasa-biasa saja, petang ini saya libatkan anak-anak semai benih tumbuhan. Sayur kangkung yang dibeli dari pasar pun saya simpan akarnya untuk semai ke tanah siap ajak anak-anak buat sekali. Saya biar je anak-anak kotorkan tangan, basah kena siram air, bla bla bla. Ada masa sengaja saya kotorkan atau basahkan anak-anak, orang putih kata nak create memories 💕💕💕

Saya pun selamba saja berkebun pakai kain pelikat pun ambil gambar letak di Facebook. Tak malu betul 😅😅😅

Bukan apa, di Facebook saya ni saya memang share pasal benda-benda santai sosial sebegini. Maaflah kalau bab kerjaya saya hampir tak share langsung atau mungkin share 1 kali je dalam 200 postings kot.

Dulu saya aktif juga menulis teori keibubapaan dan kekeluargaaan tetapi saya rasa menulis santai seperti sekarang masih tetap bertema keibubapaan dan kekeluargaan, maksud tersirat tetap dapat beri manfaat….

Betul kan? Jawab la saya tanya ni 😁😁😁

FB Syahr Musafir Jumaat 30/07/2021


Bila Mak Dah Sebut Ayat Keramat Ni, Confirm Anak Paham Sangat Apa Maknanya!

Boleh dikatakan setiap antara kita akan ada beberapa ayat keramat,bila diucapkan itu tandanya tahap kesabaran sudah semakin menipis bila mengadap ragam anak-anak.

Antara perkataan-perkataan tersebut turut dikongsikan oleh Farizal Radzali.

Sekali dibaca memang terkena tepat dengan apa yang sering kita lakukan. Dan Farizal ada juga berpesan kepada semua  agar dengarlah dan patuhlah setiap apa yang ibu ucapkan selagi nyawa dikandung badan.

Mak…. kalau dia sebut beberapa ayat keramat ni, mmg anak cepat faham, tak anak kecil ke anak besar….

“Sharifah Nurul Hidayah Amani bt Syed Mohd Zakaria Yunus!!!!!”
Dia sebut nama penuh weh, dgn tone seakan harimau mengaum. Baik kau bangun cepat & berhenti dari apa saja yg kau sedang buat. Pergilah cepat mengadap dia, redholah apa yg akan jadi.

“Kalau mak cari jumpa kang???!!!!”
Kalau ayat ni keluar, tak tahulah kat mana keramatnya, otomatik barang yg dicari tu kau akan jumpa. Depan mata je pun, walhal kau yakin sehabis yakin kau dah tgk kat tmpt tu tadi tapi mmg sahih takde. Kalau kau tak jumpa barang yg kau cari tu, dan mak kau dtg dgn lenggang kangkungnya dgn matanya yg tajam menjeling kau, dia boleh tarik je barang ty keluar & letak depan mata kau. Dan dia cakap, “ni apa????” Dan kau kaku seluruh anggota termasuk lidah. Hanya mata terkebil² memberi isyarat sedang berfikir ‘mcmmana mak boleh jumpa?’

“Mak kira sampai 3, kau tak dtg siap!!!!”
Kalau mak kau cakap mcm ni, rasa tak cukup tanah kau lari kpd mak kau. Rasanya mcm 3 tu tak cukup utk kau sampai kat depan mak kau. Habis terpeleot kaki kau nak cukupkan kiraan 3 sblm sampai depan mak kau.

“Jgn sape² ubah channel tv tu pukul 10 kang, mak nak tgk citer mak.”
Percayalah, pukul 10.15 remote jatuh dari tangannya & dia dah lena. Kau ambil remote tapi kau tak berani ubah channel sbb dia boleh tiba² celik mata & tanya kenapa kau ubah channel citer dia.

“Nanti ingatkan mak nak tgk citer mak pukul 9 kang.”
Bila pukul 9, kau remind mak kau psl citer yg dia nak tgk, masa tu dia tgh basuh pinggan. Dia pandang kau dgn muka mcm singa, “kau tak nampak mak tgh buat apa ni????” Dan mata kau terkebil² pandang mak kau yg terus menyental periuknya.

Masa paling gerun ialah bila mak kau diam sediam²nya. Dia buat semua kerja yg selalunya dia suruh kau buat. Kau cuba tegur mak kau, tapi mak kau tak jawab. Kau cuba recall apa salah kau dah buat. Kau pulak tadi baru berperang kat ML, lagi la kau rasa bersalah kan. Masa ni kau tak ingat dah pasukan kau dari negara manapun yg setting time ajak main. Kau cuma nak dengar mak kau bersuara je, kan?

Bila kau makin dewasa, mak kau akan tegur kau mcm kau masih budak². Sampai kau rasa geram. Kau dah jadi mak budak kot, dia masih nak tegur kau, itu tak betul, ini tak betul. Sampai kau rasa sakit hati.

Dan akan sampai 1 masa, mak kau diam. Dia diam terus. Tanpa suara & nafas. Tiada lagi suara leterannya. Kau panggil dia, kau peluk tubuhnya, kau cium tangannya. Dia hanya diam. Habis dah tugasnya menjaga kamu. Ini masa utknya berehat dlm erti kata sebenar. Dan pada masa ini, kau seakan terdengar suaranya di setiap sudut rumah. Kau mengharap mak kau akan bangun marah kau. Tapi mak kau terus tidur, dlm kain 7 lapisnya.

Mak, selagi dia hidup, dihatinya hanya anak². Dia gembira bila anaknya gembira. Dia bersedih bila anaknya sedih.

Andai dia marah seorang anak, tapi sayang yg seorang anak lagi. Itu bukan sbb dia pilih kasih tapi yg dia selalu marah itulah yg paling dia risaukan bila dia dah takde nanti.

Andai seorang mak membuang anaknya, pasti ada sesuatu disebaliknya. Seorang mak yg normal, takkan sia²kan anaknya. Percayalah.

SELAMAT HARI IBU. Hari² adalah HARI IBU, kerana ibu bersama kita hari², di hati kita.


Bila Isteri Bahagia, Suami Pun Turut Terkesan. Ini Kunci Hubungan Makin Mesra.

Membahagiakan pasangan kita adalah perkara yang sangat penting dalam menjalankan kehidupan berumah tangga. Di dalamnya akan banyak sekali kebaikan yang diperoleh jika pasangan kita merasa bahagia.
Betapa berjayanya hidup Rasulullah SAW dan para sahabat disebabkan isteri-isteri mereka merasa dibahagiakan oleh suami-suami masing-masing.

Adanya kebahagiaan dalam kehidupan berumah tangga merupakan syarat bagi lancarnya perjalanan sesebuah tangga. Setiap anggota keluarga memiliki tugas dan cita-cita yang harus dikejar dalam hidup ini.
Suami bertugas sebagai pemimpin dan juga pencari nafkah
Sedangkan isteri adalah ratu yang mengatur atmosfera rumah tangga sekaligus madrasah bagi anak-anaknya untuk mengenal dunia dan segala tata kehidupannya.
Anak-anak adalah tunas yang tumbuh dan berkembang hingga dapat menjadi sumber kebahagiaan bagi keluarga dan masyarakat.
Semua tugas dan cita-cita itu hanya dapat terlaksana apabila suasana damai dan kebahagiaan selalu hadir dalam rumah.

PERANAN UNTUK MEWUJUDKAN KEBAHAGIAAN

Keluarga bahagia memang sukar untuk diwujudkan apabila suasana yang hadir adalah amarah, saling curiga dan tak peduli satu sama lain dan sehingga tidak bertegur sapa hingga berhari-hari lamanya.
Dari banyak kes, kegagalan dalam rumah tangga seringkali bermula dengan hilangnya rasa aman damai dan komunikasi yang kurang lancar dalam rumah.
Peranan isteri untuk menghadirkan suasana ‘syurgawi’ itu tak dapat diganti oleh orang lain seperti pembantu rumah sekalipun. Manakala apabila isteri merasakan suami memberinya kebahagiaan dan keikhlasan, maka tugas mengurus rumah tangga akan mudah dilakukan.
Kebahagiaan tidak terletak pada banyaknya harta dan tingginya jawatan seseorang, tetapi ia berada di dalam hati. Banyaknya harta dan sanjungan yang tiada henti bukanlah syarat untuk seseorang untuk meraih kebahagiaan.

ITU SEMUANYA BERKUMPUL DALAM HATI.

Seorang suami harus memiliki kelembutan dan kepekaan rasa. Dia harus tahu bila hati isterinya ‘luka’ dan bila hatinya sedang bahagia.
Wanita pemalu atau pendiam biasanya hanya menyimpan saja luka di dalam hatinya tanpa mahu mengatakan kepada sesiapapun, sekalipun kepada suaminya. Tiada satu nasihat pun yang dapat diterima oleh isteri bila kita menyampaikannya dengan kemarahan atau tanpa melihat perasaan isteri.

“…Dan bergaullah dengan mereka menurut cara yang patut. Jika kamu tidak menyukai mereka, (maka bersabarlah) kerana boleh jadi kamu tidak menyukai sesuatu, padahal Allah menjadikan kebaikan yang banyak padanya.” (QS. An Nisa: 19)

Marilah kita kenali dan perlakukan hati isteri kita dengan baik agar mereka dapat berbahagia dan membentuk keluarga yang penuh sakinah, mawaddah dan rahmat dapat tercapai.
Sudahkah kita memberikan suasana damai dan ikhlas terhadap isteri kita?

Semoga kita muhasabah diri


“Setiap Kali Beri Makan Pada Kucing, Suami Minta Doakan Kami Dikurniakan Zuriat.”  Berkat Bela Kucing, Isteri Hamil Anak Pertama.

Setiap pasangan yang berkahwin pastinya menantikan kehadiran zuriat bagi menyemarakkan lagi kasih sayang dan penyambung warisan keluarga.

Namun, tidak semua yang bernasib baik terus lekat selepas berkahwin. Ada yang mengambil masa tak kurang yang terpaksa melalui pelbagai rawatan dan ubat sebelum dikurniakan anak.

Kisah wanita ini juga berkait dengan kehadiran zuriat dalam rumah tangganya. Perkahwinan yang memasuki usia dua tahun tidak menampakkan tanda-tanda dia bakal hamil.

Namun, segalanya berubah apabila dia dan suami mengambil keputusan untuk memelihara seekor kucing. Benarlah seperti yang diperkatakan, pasti ada ganjaran Allah  kerana berbuat baik terhadap haiwan terutamanya kucing, yang sememangnya kita ketahui haiwan kesayangan Nabi Muhammad SAW.

Tampil berkongsi detik indah itu, wanita menggunakan Tweethandle @heerawahab atau nama sebenarnya Nurul Thahira Abd Wahab memaklumkan dia berjaya hamil selepas sebulan memelihara haiwan itu.

“Saya dan suami sudah dua tahun berkahwin namun belum dikurniakan zuriat. Sebelum ini saya pernah hamil tapi keguguran.Heera dan suaminya Shidee memelihara seekor kucing berwarna hitam diberi nama Le Que.

“Akibat terlalu sunyi, saya dan suami bersepakat untuk bela kucing dan kami beli daripada salah seorang rakan kami. Alhamdulillah, sebulan selepas itu saya disahkan mengandung, ujarnya ketika dihubungi mStar Online.

Menurut wanita berusia 24 tahun ini, pelbagai usaha dan kaedah telah dilakukan untuk mendapatkan zuriat termasuk mencuba perubatan secara tradisional namun ia tidak berhasil.

“Sebutlah apa sahaja, semuanya sudah kami lakukan. Saya ada berjumpa doktor ambil ubat kuatkan rahim, malah berurut pun kami buat sehingga terpaksa berulang-alik dari Pulau Pinang ke Kedah, namun tak berjaya.

“Saya dan suami juga cuba ubah cara kehidupan. Kami berhenti ambil minuman berkafein, makan makanan yang sihat, makan vitamin, tapi semua seperti tidak menjadi.

Setiap kali beri makan pada kucing, suami akan cakap dengan kucing minta doakan supaya kami juga dikurniakan zuriat. Memang itulah satu-satunya perkara dia akan kata pada kucing.

“Benarlah kata orang, kalau bela kucing rezeki semakin bertambah dan ia memang terbukti,” katanya yang tinggal di Gelugor, Pulau Pinang.

Bercerita lanjut, Thahira atau lebih mesra disapa Herra yang kini sudah 11 minggu hamil memberitahu suaminya, Mohd Shidee Jahli, 31, seorang yang penyayang dan sangat sukakan kucing.

“Setiap kali ke kedai makan, dia mesti akan order ikan untuk diberi pada kucing.

“Even dalam bakul motor, kereta dia akan ada bekalan makanan untuk diberi pada kucing.

“Setiap kali beri makan pada kucing, suami akan cakap dengan kucing minta doakan supaya kami juga dikurniakan zuriat. Memang itulah satu-satunya perkara dia akan kata pada kucing,” ujarnya yang tidak menyangka perkongsian itu akan menjadi viral.

Heera memberitahu suaminya, Shidee seorang yang penyayang dan pencinta haiwan.

Menurut anak jati Pokok Sena, Kedah ini lagi, beberapa individu lain turut tampil berkongsi nasib sama dengannya.

“Selepas share pengalaman itu ramai pula yang tampil berkongsi masalah. Ada yang sudah 11 tahun kahwin tetapi tidak dikurniakan cahaya mata,” katanya.

Selain itu Heera mendedahkan dia pernah mengalami kemurungan gara-gara terlalu inginkan zuriat sehingga terpaksa menjalani beberapa sesi terapi.

“Rakan-rakan yang berkahwin masing-masing dah ada anak dan besar. Kita dekat sini terasa apabila orang tanya bila nak ada anak, tak teringin ke nak ada anak.

“Saya asyik menangis sehingga tak lalu makan. Sampai satu tahap saya berasa amat tertekan dan berputus asa. Kalau berjalan ke mall dan lalu depan kedai baby, saya akan rasa terlampau sedih. Dah macam tak betul.

“Sehingga saya tidak mahu berjumpa dengan sesiapa dan memilih untuk menjauhkan diri, ujarnya.

Heera bagaimanapun menasihati wanita khusunya mereka yang belum dikurniakan zuriat untuk tidak tertekan dan berputus asa dan sentiasa percaya akan dikurniakan ganjaran jika berbakti sesama makhluk tuhan.

“Saya tak sangka akhirnya saya mengandung kerana sebelum ini setiap kali lewat datang bulan saya teruja buat ujian kehamilan namun keputusannya selalu menghampakan.

“Tapi kali ini suami perasan kelakuan saya berbeza. Saya sering mengadu ubat gigi tak sedap, dah expired ke?

“Kemudian dia suruh saya buat ujian kehamilan dan betul saya mengandung. Saya buat ujian itu sehingga lima kali sebab saya betul-betul tak sangka.

“Yang penting kita usaha, selebihnya berserah kepada Allah, ujarnya.

sumber: mstar


Lagi Kes Anak Tetinggal Dekat RnR Tapi Netizen Terus Tak Jadi Marah Ibu Bapa Sebab ..

Kes tertinggal anak di RnR bukan satu perkara baru. Sudah sering kita lihat di laman sosial mengenai kes seperti ini berlaku.

Malah pernah suatu ketika dulu, seorang anak tertinggal ibunya yang sudah tua di RnR. Namun perkara ini tidak boleh ditunding pada sebelah pihak sahaja tetapi boleh diatasi jika ada komunikasi yang baik lebih-lebih lagi jika kita bergerak dalam kumpulan yang ramai.

Baru-baru ini, pemilik akaun TikTok @nureenhuda0406 telah berkongsi rakaman memaparkan ahli keluarganya sedang menanti kehadiran anggota PLUS untuk hantar anaknya.

Difahamkan dia menyedari yang anaknya tidak berada di dalam kenderaan selepas mendapat panggilan telefon dari pihak PLUS.

Namun apa yang menjadi tanda tanya netizen adalah pasangan ini seolah tidak cemas apabila mengetahui anaknya tertinggal di RnR malah dilihat mereka masih boleh tergelak sewaktu ketibaan pihak PLUS.

Yang mencuit hati netizen adalah, mereka ingatkan anak yang tertinggal itu masih kecil namun rupanya sudah remaja.

Rata-rata netizen terus tak jadi nak marah pada ibu bapa remaja tersebut bila melihat remaja tersebut turun dari kenderaan PLUS.

Mesti Baca :

“Macam mana boleh tertinggal anak yang boleh tahan semangat ni” – Abang PLUS

Menurut ibunya, remaja tersebut tidak memaklumkan kepada dia atau ayahnya yang dia hendak keluar. Malah ibunya menyangka semua sudah berada di dalam kereta sebelum meneruskan perjalanan.

Terima Kasih anggota PLUS, tolong hantar anak kami. Inilah Si Comel tu..

Caption dari ibu remaja tersebut mencuit hati netizen

Artikel Berkaitan


Hanya Guna Tomato Beku, Bantu Hilangkan Jerawat & Parut Degil. Wajah Pun  Jadi ‘Glowing’ & Berseri!

TIPS UNTUK HILANGKAN JERAWAT DAN PARUT DEGIL!
+ boleh glowingkan kulit wajah.

Bahan :-
1biji buah tomato

Cara membuat:
Cuci dan simpan dalam peti ais(tempat beku)
Biarkan 1hari , ambik dan potong dua. Gunakan sebelah sahaja.
Ambil dan gosokkan pada kulit muka selama 15minit. Biarkan 1jam kemudian cuci muka seperti biasa.

Buat setiap hari (seelokknya pagi)
Kalau malas boleh buat 2kali seminggu .
SELAMAT MENCUBA !
Saya halalkan anda share posting ini


Nak Anak Cerdas Dan Pintar, Patologis Pertuturan Bahasa Ini Jelaskan Sebab Kanak-Kanak Kena Bermain

Sebagai ibubapa tentu ingin memberikan yang terbaik buat anak. Selain memberikan persekitaran yang baik, membiarkan anak-anak bermain adalah penting untuk perkembangan anak itu.

Bermain buat kanak-kanak melibatkan komponen fizikal, kognitif dan sosial. Perkongsian, Patologis Pertuturan Bahasa, Aishah Kassim Academy, ini begitu bermanfaat untuk kita mengetahui kepentingan bermain itu pada anak-anak. Jom semak!


Dosa Yang Menyekat Rezeki, Lima Ni Kena Elak Jadi Amalan.

Setiap hari kita bekerja atau pergi berniaga. Semua ini adalah untuk mencari rezeki buat keluarga.

Namun peliknya rezeki seakan sukar. Ada sahaja masalah yang mendatang. Muhasabah jika ia berlaku pada diri. Sebagaimana nasihat ustazah Aminah Yusof menerusi facebooknya.

Dosa yang menyekat rezeki.

1.Mencari harta dalam kemaksiatan. Ramai orang buat tapi tak perasan. Keluar bekerja hari masih gelap, pulang semula hari dah kelam, tapi gaji tetap tak mencukupi dan rasa sedikit. Ada perkara yang menyekat rasa cukup dan memadai iaitu meninggalkan solat 5 waktu. Pakaian dedah sana dedah sini, bergaul bebas, tabarruj dan sebagainya. Kerjalah sekuat dan selama manapun, rezeki kita tidak akan cukup kerana yang memberi kekayaan itu bukan bos atau majikan tetapi Allah yang kita tinggal-tinggalkan.

2. Nampak berharta tapi kedekut untuk memberi. Kata ulama orang yang kedekut untuk bersedekah salah satu dosa yang akan menyekat rezeki yang berkat. Banyak menyimpan, jumlah duit terkumpul sangat besar namun tidak dapat merasai nikmatnya, seolah fakir miskin.Tetap mengemis dan sentiasa rasa takut dengan kehilangan. Berdikit-dikit bukan kerana Allah tetapi kerana membesarkan sifat kedekut.

Orang berharta yang pemurah akan kelihatan sederhana. Tidak bermewah dengan pemberian Allah, mempunyai rutin kehidupan yang luar biasa namun kenderaan yang biasa2, makan pakai yang sama dengan orang kebanyakan dan bersahabat juga dengan orang biasa2.

3. Merasa sombong dengan kekayaan yang ada. Semua nak ditayang.. Banglow seisinya, barang kemas, eksesori, lifenya yang mewah, travel sana sini. Namun percayalah mereka sebenarnya merasa sangat miskin dan papa. Kegembiraan yang ditonjolkan hanya untuk meraih perhatian manusia kerana mereka merasa hilangnya perhatian Allah.

4. Sembunyikan hartamu dan laburkan ia untuk kesenangan akhirat. Rugi jika harta itu di bazirkan sekadar untuk perhatian manusia sedangkan hati tetap juga merasa resah dan sempit.

5. Hilang rasa tawakkal. Merasakan segala harta yang dikumpul ada hasil titik peluh sendiri tanpa bantuan dari izin dari Allah swt.

Sabda Rasulullah SAW :

“Andaikan kalian tawakal kepada Allah dengan sebenarnya, nescaya Allah akan memberi rezeki kepada kalian seperti memberi rezeki kepada burung. Mereka pergi pagi dengan perut kosong dan pulang pasti dengan perut kenyang”

Sumber: Aminah Mat Yusoff

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Ada 2 Cara Nak Pinggan Mangkuk Kembali Bersinar. Boleh Pilih Paling Senang!

Penggunaan pinggan mangkuk yang berwarna putih apabila kerap kali digunakan atau disimpan dalam tempoh yang lama memang mudah untuk kelihatan seperti berkarat dan berwarna kekuningan.

Lebih-lebih lagi mug yang digunakan untuk minum kopi atau teh. Bila terjadi seperti itu, ada sesetengah antara kita apabila hendak menggunakan cawan tersebut akan rasa tidak selesa pula. Seakan minum di dalam cawan atau gelas yang kotor walhal telah dicuci bersih!

Untuk itu, ketahui cara terbaik untuk membersihkan cawan tersebut agar kembali bersinar seperti baharu. Umumnya, penggunaan soda bikarbonat adalah yang terbaik dan berkesan. Pun begitu ada dua cara yang boleh anda praktikkan, pilih sahaja yang memudahkan anda dan pastinya tidak akan menghampakan anda.

Oleh itu, ayuh teliti dahulu kedua-dua cara ini sebelum memulakan ‘operasi’!

CARA 1

“Hari ni rajin sikit. Jadi ada masa nak kasi cuci bersih set cawan putih arcopal mak. Tindakan perlu dilakukan kerana mak dah serik sental teko dengan pencuci pingggan biasa tapi tak keluar kesan warna yang ditinggalkan oleh kopi.”

Jadi inilah hasilnya dan lihat perbezaan sebelum dan selepas dicuci dengan soda bikarbonat. Memang berkilau jadinya.

Bahan-bahan yang diperlukan :
Soda bikarbonat
kitchen towel (kalau pakai tisu biasa hancur pula nanti)
sedikit air

Cara:

sumber : Azhani Mazmi

CARA 2

Ini pula lain sedikit caranya namun tetap menggunakan soda bikarbonat sebagai bahan utama berserta penambahan bahan lain. Kesannya juga boleh menjadikan cawan atau mangkuk kembali bersinar.

Bahan-bahan yang diperlukan:
1 sudu soda bikarbonat
2 sudu cuka
Sedikit pencuci pinggan mangkuk

Cara-cara:
1. Masukkan soda bikarbonat  ke dalam bekas yang kotor.
2. Tuang cuka ke dalam bekas yang kotor.
3. Isikan sedikit pencuci pinggan mangkuk.
4. Tambahkan dengan air panas.
5. Kacau hingga sebati dan biarkan selama 10 minit.
6. Cuci cawan/mug itu dengan menggunakan span pencuci pinggan anda.

sumber : Petua Emak


“Sabar Wahai Sayangku, Hamzah Kena Kuat Seperti Ayah.” Luahan Pilu Isteri Arwah Abam Bocey Buat Netizen Sebak!

Kontroversi membabitkan Pelawak Ali Puteh dan kakak iparnya, Siti Nur Hidayah kembali reda bila mana masing-masing mengambil jalan tidak mengeluarkan sebarang komen.

Hidayah ketika ditemui Gempak di rumah ibu bapanya di Sabak Bernam memberitahu selepas tempoh itu dia bakal menyara hidupnya dan anaknya Syed Uthman Hamzah Al-Juffery, 8 bulan dengan membantu perniagaan keluarganya menjual produk kesihatan.

Dalam pada itu, dia juga memaklumkan kini sedang menenangkan diri serta menghormati tempoh edah.

“Saya kini hanya mahu berehat dan menenangkan diri demi menghormati tempoh edah selepas pemergian suami.

“Selepas ini, saya akan membantu serta bekerja dengan bapa saya yang kini mengusahakan perniagaan produk kesihatan.

“Untuk bekerja dengan orang atau syarikat lain itu mungkin belum terfikir lagi,” jawabnya ringkas.

Keluarga Hidayah mengusahakan perniagaan produk kesihatan yang menggunakan bahan semula jadi seperti daun sukun serta herba.

Dalam satu perkongsian, Hidayah memuat naik video yang memaparkan anaknya Hamzah melihat gambar arwah.

Rata-rata warganet meluahkan rasa sebak dan pilu dengan perkongsian tersebut.

Al-fatihah (dibaca). Semoga arwah Abam ditempatkan di kalangan orang yang beriman.


“Larat Masak, Masak. Tak Larat Kita Tapau Luar”. Suami Atau Isteri Dua-dua Penat, Jadi Kena Ringan Tulang!

Baik isteri yang menguruskan anak-anak di rumah mahu pun suami yang keluar mencari rezeki, kedua-duanya penat melakukan tugas harian.

Jangan dianggap duduk rumah tiada kerja yang dilakukan, bahkan dari buka mata diawal subuh hingga malam hari, tugas tak pernah habis.

Memahami lagi situasi isteri dari kaca mata suami, lelaki ini berkongsi prinsip rumahtangganya kepada lelaki bergelar suami yang lain agar sama-sama dapat memahami dan ringan tulang membantu isteri.

Untuk ketahui lanjut, ikuti perkongsian penuh daripadanya.

“Kau penat, aku pun penat…”

Dalam rumahtangga, kalau kita nak lawan sapa yang lagi penat, sapa yang lagi banyak buat kerja, maka sampai bila-bila pun kita akan bergaduh dan bermasam muka…

Prinsip rumahtangga saya, buat setakat yang larat sahaja, tak boleh buat, tinggal…jangan paksa diri, jangan nak perfect…

“Malam ni masak apa…?”

Wife jawab tak tahu lagi, tak decide lagi sebab tengah ajar anak buat kerja sekolah…

Terus saya reply, “Tak payah masak, saya tapau makan malam…”

Balik rumah, sampai ja rumah, tengok baju masih kat ampaian…panggil anak, mintak dia ambik bakul…saya kutip, bawak masuk dalam rumah…lepas maghrib, sambil tengok berita, saya lipat…

Boleh ja saya balik rumah pastu tanya,”kenapa tak masak lagi, kenapa baju tak kutip lagi, kenapa itu, kenapa ini…” saya dah PENAT kerja kot…takkan balik rumah kena buat macam-macam lagi…

Tapi saya tak buat macam tu sebab isteri pun ada kerja dia sendiri…isteri bukan membuta dari pagi smpai ke petang…isteri bukannya goyang kaki, tak buat apa-apa…jangan hanya kerana kita tak nampak apa yang dia buat, itu bermakna dia TAK BUAT APA-APA…

Larat kemas, kemas…tak larat biar bersepah…larat masak, masak…tak larat kita tapau luar…larat lipat baju, lipat…tak larat, esok kita buat…

Ada yang jenis nak perfect, nak siapkan jugak walaupun tak sempat…boleh, teruskan dan buatlah…tak ada paksaan pun cuma jangan merungut je lah kalau pilih nak buat macam tu…

Dalam rumahtangga ni, penat tu dua-dua kena rasa…kalau salah seorang sahaja yang PENAT, maka rumahtangga tu TENAT…

Sumber : Firdaus Shakirin


Simpati Lihat Pakcik Tua Berjalan Lesu Di Tepi Highway, Wanita Ni Terus Tumpangkan Dengan Motosikalnya!

Perkongsian daripada seorang wanita ini di facebook, apabila kita hayati nyata mampu menyentuh hati kita semua.

Walau hanya dengan menaiki motosikal, niat murninya untuk membantu seorang pakcik tua yang sedang berjalan kaki di tepi highway dan ketulusan hatinya  yang sedaya mungkin cuba menolong warga emas itu, wajar dipuji.

Diharapkan semoga keluarga kita juga terdiri daripada orang-orang yang suka membantu orang lain yang dalam kesusahan agar hidup kita bahagia dan membahagiakan.

Untuk itu, ini perkongsian kisahnya.

KISAH SEORANG PAKCIK BERJALAN KAKI DI TEPI HIGHWAY DARI SG DUA SEBERANG KE TAIPING

“Aku dah nampak dia dari jauh berjalan kaki menghala ke simpang tol Jawi. Aku terus sebab aku nak pi Tol Alor Pongsu.

Tapi hati aku tergerak nak tolong pakcik ni. Aku pusing balik dan lawan arah sampai ke simpang tol tu. Aku berhenti dan tunggu pakcik tu sampai kat aku.”

Sementara menunggu aku simpan wallet dan fon dalam pocket kerana aku tak tau pakcik ni jahat ka baik lagi pun aku perempuan. Lepas 2 minit macam tu pakcik tu sampai.

Aku : Assalamualaikum pakcik (Pakcik tu berkopiah).

Pakcik : Waalaikumusalam ya anak , ada apa ?

Aku : Pakcik nak pi mana jalan tengah-tengah highway ni?

Pakcik : Pakcik nak pi Taiping … Lepas jawab dia terus sambung perjalanan.

Aku : Pikiaq punya pikiaq …. Aku pun gerak depan sikit dekat pakcik tanya dia “nak saya tumpang kan pakcik”

Pakcik : Tak pa la nak (dalam nada sayu, takut dan serba salah dan sambung lagi jalan.

Aku : Terpikiaq lagi nak tolong hantaq tak dak  helmet tapi niat nak tolong … Tak pa la pakcik saya tolong pakcik , saya nak hantar sampai Taiping tapi saya pulak tak dak hamet lebih , saya tawakal tumpang kan pakcik p bustop parit buntaq dan saya ambek tiket kat pakcik … Itu saja saya mampu tolong

Pakcik : Tak menyusahkan anak ke , pakcik tak nak susah kan sapa-sapa (ayaq mata pun jatuh)

Aku : Mungkin rezeki pakcik dari bantuan saya ni .

PAKCIK pun naik dan kami teruskan perjalanan dengan pakcik tak ber helmet dan aku pun tawakal. Sambil atas moto aku tanya pakcik

Aku : Pakcik dari mana dan nak ke mana?

Pakcik : Pakcik dari SG DUA SEBERANG nak ke TAIPING

Aku : Pakcik orang Taiping ke?

Pakcik : Tak , pakcik orang Lenggong, pakcik p Sg Dua sebab nak cari KERJA tapi  tak dak kerja jadi pakcik nak balik rumah pakcik di Taiping

Aku : Dah berapa jam perjalanan pakcik , saya rasa mungkin lebih 30km dari SG DUA

Pakcik : Pakcik keluar sesudah SOLAT SUBUH dan sampai sekarang

Aku : Pakcik dah makan ?

Pakcik : Belum nak (dengan nada suara yang sayu)

Aku : Tak pa lah pakcik sat lagi sampai stesen bas saya beli tiket kat pakcik kemudian kita makan

ELOK SAMPAI STESEN BAS PARIT BUNTAQ

Pakcik : ANakkk !!!!! Ni bas Taiping !!!! Dengan gembira tersenyum dia habaq kat aku .

Aku pun p tanya kaunter bas pukul berapa dan kami smpai 3.38pm ada lebih kurang setengah jam sebelum bas brgerak pukul 4… Aku toleh tegok pakcik tu tengah duduk di kerusi urut kaki dia …

Berlinang ayaq mata aku. Aku p dekat dia cakap “pakcik bas pukul 4 , jom saya belanja pakcik makan ”

Pakcik : tak pa lah anak ,pakcik nak tggu bas …

Aku : Aku merayu “jom la pakcik ,terima laa bantuan saya ni ”

Pakcik : Tak pa anak , anak dah banyak tolong pakcik. Moga murah rezeki anak , di panjang kan usia anak. Aku pun p kedai beli bekalan Roti 3 paks air 1 botol dan bagi duit rm15 … RM5 untuk tambang dan RM10 untuk makan.

Moga Allah swt permudahkan kan perjalanan pakcik
Elok aku p dekat parking moto dan pandang pakcik tu dah naik bas dan aku ternampak pakcik tu menangis.

Dan apabila kisah ini menjadi viral, wanita ini juga mendapat banyak komen positif daripada netizen.

Dan ini sebahagian daripadanya, semoga  diharapkan lebih ramai lagi anak-anak kita mempunyai hati mulia untuk sanggup membantu orang lain yang dalam kesusahan seperti Norsyifarina ini.


“Maafkan Suami & Tak Simpan Dendam. Tak Mahu Rezeki Tersekat.” Wawa Zainal Kongsi  Rahsia Rumah Tangga Bahagia!

Dalam kehidupan berumah tangga tak lepas dari berlakunya perselisihan faham, namun bagaimana cara untuk pasangan itu mengatasi masalah tersebut.

Ibarat kata pepatah tarik rambut di dalam tepung, rambut tidak terputus dan tepung tidak berselerak. Demikian juga pasangan suami isteri berbincang supaya sama-sama mendapat jalan penyelesaian.

Wawa Zainal dan Aeril Zafril, pasangan muda yang cukup terkenal dan sering menjadi contoh buat pasangan muda lain. Bukan hanya berkahwin dalam usia muda, bahkan pasangan ini sama-sama berusaha dalam bidang bisnes serta membesarkan tiga cahaya mata dengan baik.

Wawa berkongsi satu video tip bagaimana untuk mengatasi isu pasangan sukar untuk mengungkapkan kata maaf.

siapa sejenis pasangan dia susah nak minta maaf? amalkan ni k.

Itu kapsyen yang dimuat naik Wawa Zainal menerusi laman instagramnya.

Dalam video tersebut, wawa berkata jika berlaku salah faham antara dia dan suami, walau bagaimana sekali pun salah suami, dia tetap akan memaafkan dan tidak menyimpan di dalam hati.

“Saya percaya kepada rezeki. Jika kita sentiasa memaafkan pasti rezeki akan melimpah ruah dan dipermudahkan buat kami.

“Mungkin perkara ini nampak remeh tetapi sebenarnya jika dibiarkan ia akan memberi impak yang besar,” ujar Wawa lagi.

Menerusi komen yang diterima, rata-rata bersetuju dengan apa yang Wawa kongsikan.


“Semua A, Kenapa Bahasa Melayu B” Jawapan Dari Si Kecil Buat Ramai Terhibur

Ibu bapa mana tak berdebar untuk melihat keputusan ujian anaknya. Walaupun masih di peringkat tadika, tetapi keputusan inilah yang boleh menentukan tahap pembelajaran anak-anak. Progress pembelajaran yang dihadapi akan sesuai atau tidak.

Tular di aplikasi TikTok baru-baru ini, seorang pengguna yang memakai id @nurhafzan6644 merakamkan keterujaannya untuk melihat keputusan peperiksaan anaknya.

Boleh dilihat, kanak-kanak ini sangat petah orangnya dan cerdik.

Ketika di sua kertas keputusan oleh anaknya, ibunya sangat teruja dengan keputusan cemerlang dimiliki oleh si anak apabila berjaya mendapat gred A dalam semua mata pelajaran kecuali Bahasa Melayu.

Ketika ditanya ibu mengapa subjek itu mendapat gred B jawapan kanak-kanak ini membuat wanita itu terkedu dan ketawa.

“Kenapa Bahasa Melayu dapat B?” tanya si ibu.

“Haaa sebab saya orang Kelantan bukan orang Melayu,” jawab si kecil itu sambil tersipu-sipu.

“Adus dik.. Bijaknya jawapan, Acik pun tak terpk nak jawab macam tuh.” – Netizen

Jawapan dari adik ini yang secara spontan mengundang tawa ibunya.

Ibunya kemudian tidak mematahkan semangat kanak-kanak itu apabila memberi nasihat bahawa dia perlu membuat banyak lagi latihan agar mahir dalam mata pelajaran tersebut.

[MESTI BACA]